CELEX: 42019X2141
Language: el
Date: 2019-12-13 00:00:00
Title: Κανονισμός του ΟΗΕ αριθ. 14 — Ενιαίες διατάξεις σχετικά με την έγκριση οχημάτων όσον αφορά τις αγκυρώσεις ζωνών ασφαλείας [2019/2141]

13.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 324/14
               
            
         Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
         Κανονισμός του ΟΗΕ αριθ. 14 — Ενιαίες διατάξεις σχετικά με την έγκριση οχημάτων όσον αφορά τις αγκυρώσεις ζωνών ασφαλείας [2019/2141]
         Ενσωματώνει όλο το έγκυρο κείμενο έως:
         Έως τη σειρά τροποποιήσεων 09 — Ημερομηνία έναρξης ισχύος: 29 Δεκεμβρίου 2018
         ΠΕΡΙΕΧΟΜΕΝΑ
         ΚΑΝΟΝΙΣΜΟΣ
         1.   Πεδίο εφαρμογής
         2.   Ορισμοί
         3.   Αίτηση για χορήγηση έγκρισης
         4.   Έγκριση
         5.   Προδιαγραφές
         6.   Δοκιμές
         7.   Επιθεώρηση κατά τη διάρκεια και μετά τις στατικές δοκιμές των αγκυρώσεων ζωνών ασφαλείας
         8.   Τροποποιήσεις και επέκταση της έγκρισης τύπου οχήματος
         9.   Συμμόρφωση της παραγωγής
         10.   Κυρώσεις σε περίπτωση μη συμμόρφωσης της παραγωγής
         11.   Οδηγίες χρήσης
         12.   Οριστική παύση της παραγωγής
         13.   Ονομασίες και διευθύνσεις των τεχνικών υπηρεσιών που είναι αρμόδιες για τη διενέργεια δοκιμών έγκρισης καιτων αρχών έγκρισης τύπου
         14.   Μεταβατικές διατάξεις
         ΠΑΡΑΡΤΗΜΑΤΑ
         1.   Ανακοίνωση
         2.   Διάταξη του σήματος έγκρισης
         3.   Θέση των ενεργών αγκυρώσεων των ζωνών ασφαλείας
         4.   Διαδικασία για τον προσδιορισμό του σημείου «Η» και της πραγματικής γωνίας του κορμού για τις θέσεις καθημένων στα μηχανοκίνητα οχήματα
         5.   Μηχανισμός έλξης
         6.   Ελάχιστος αριθμός σημείων αγκύρωσης και θέση των κάτω αγκυρώσεων
         7.   Δοκιμή σε δυναμική καταπόνηση ως εναλλακτική λύση στη δοκιμή στατικής αντοχής των αγκυρώσεων των ζωνών ασφαλείας
         8.   Προδιαγραφές ανδρεικέλου
         1.   ΠΕΔΙΟ ΕΦΑΡΜΟΓΗΣ
         Ο παρών κανονισμός εφαρμόζεται:
         σε οχήματα των κατηγοριών Μ και Ν (1) όσον αφορά τις αγκυρώσεις ζωνών ασφαλείας που προορίζονται για ενήλικες χρήστες καθισμάτων που βλέπουν προς τα εμπρός ή καθισμάτων με μέτωπο προς τα πίσω ή πλευρικών καθισμάτων
         2.   ΟΡΙΣΜΟΙ
         Για τους σκοπούς του παρόντος κανονισμού ισχύουν οι ακόλουθοι ορισμοί:
         
                  
                     2.1.
                  
                  
                     «έγκριση ενός οχήματος»: η έγκριση ενός τύπου οχήματος εφοδιασμένου με αγκυρώσεις για δεδομένους τύπους ζωνών ασφαλείας·
                  
               
                  
                     2.2.
                  
                  
                     «τύπος οχήματος»: μια κατηγορία μηχανοκινήτων οχημάτων τα οποία δεν παρουσιάζουν μεταξύ τους ουσιώδεις διαφορές ως προς τις διαστάσεις, τις γραμμές και τα υλικά των συστατικών μερών της δομής του αυτοκινήτου ή τη δομή των καθισμάτων στα οποία είναι προσαρτημένες οι αγκυρώσεις των ζωνών ασφαλείας και εάν η αντοχή των αγκυρώσεων έχει δοκιμαστεί σύμφωνα με τη δυναμική δοκιμή, ως προς τα χαρακτηριστικά οιουδήποτε μέρους του συστήματος συγκράτησης, ειδικά τη λειτουργία του συστήματος περιορισμού του φορτίου που έχει επίδραση στη δύναμη που ασκείται στις αγκυρώσεις των ζωνών ασφαλείας·
                  
               
                  
                     2.3.
                  
                  
                     «αγκυρώσεις ζωνών ασφαλείας»: τα μέρη της δομής του οχήματος ή του καθίσματος ή οιαδήποτε άλλα μέρη του οχήματος στα οποία πρέπει να στερεώνονται οι ζώνες ασφαλείας·
                  
               
                  
                     2.4.
                  
                  
                     «ενεργός αγκύρωση ζώνης ασφαλείας»: το σημείο που χρησιμοποιείται για τον κατά σύμβαση προσδιορισμό, όπως καθορίζεται στο σημείο 5.4, της γωνίας κάθε μέρους της ζώνης ασφαλείας σε σχέση με τον φέροντα αυτήν, δηλαδή, το σημείο στο οποίο θα πρέπει να είναι δεμένος ένας ιμάντας για να έχει ως αποτέλεσμα την ίδια θέση με εκείνη η οποία προβλέπεται όταν η ζώνη είναι σε χρήση και ενδέχεται να είναι ή να μην είναι η πραγματική αγκύρωση ανάλογα με το είδος της ζώνης ασφαλείας και με τον τρόπο που είναι στερεωμένη στην αγκύρωση.
                  
               
                  
                     2.4.1.
                  
                  
                     Για παράδειγμα:
                  
               
                  
                     2.4.1.1.
                  
                  
                     όταν ένας οδηγός ιμάντα χρησιμοποιείται επί της δομής του οχήματος ή του καθίσματος, το ενδιάμεσο σημείο του οδηγού του ιμάντα στο σημείο στο οποίο ο ιμάντας παύει να τον ακολουθεί από την πλευρά του φέροντος τη ζώνη θα θεωρείται ενεργός αγκύρωση· και
                  
               
                  
                     2.4.1.2.
                  
                  
                     όταν η ζώνη περνά κατευθείαν από τον φέροντα σε ένα συσπειρωτήρα στερεωμένο στη δομή του οχήματος ή στη δομή του καθίσματος χωρίς την επέμβαση ενός οδηγού ιμάντα, η πραγματική αγκύρωση της ζώνης θα θεωρείται η τομή του άξονα του κυλίνδρου εναποθήκευσης του ιμάντα με το επίπεδο που διέρχεται από τον κεντρικό άξονα του ιμάντα πάνω στον κύλινδρο·
                  
               
                  
                     2.5.
                  
                  
                     «δάπεδο»: το κάτω μέρος του αμαξώματος που συνδέει τα πλευρικά μέρη του οχήματος. Σε αυτό περιλαμβάνονται ράβδοι, ελάσματα και πιθανώς άλλες ενισχύσεις, έστω και αν ευρίσκονται κάτω από το δάπεδο, όπως επιμήκη και εγκάρσια στελέχη·
                  
               
                  
                     2.6.
                  
                  
                     «κάθισμα»: κατασκευή που μπορεί να είναι αναπόσπαστο ή μη μέρος της δομής οχήματος, πλήρης με τα σχετικά παρελκόμενα, προοριζόμενη για να κάθεται ένας ενήλικας. Ο όρος καλύπτει τόσο μεμονωμένα καθίσματα όσο και μέρη πάγκου καθισμάτων, που προορίζονται για να κάθεται ένας ενήλικας·
                  
               
                  
                     2.6.1.
                  
                  
                     «εμπρόσθιο κάθισμα επιβάτη»: το κάθισμα του οποίου «το πλέον προς τα εμπρός ευρισκόμενο σημείο Η» ευρίσκεται στο κατακόρυφο εγκάρσιο επίπεδο που διέρχεται από το σημείο R του οδηγού ή μπροστά από αυτό·
                  
               
                  
                     2.6.2.
                  
                  
                     «κάθισμα που βλέπει προς τα εμπρός»: το κάθισμα το οποίο μπορεί να χρησιμοποιείται ενόσω το όχημα κινείται και το οποίο βλέπει προς το εμπρόσθιο μέρος του οχήματος, έτσι ώστε το κατακόρυφο επίπεδο συμμετρίας του καθίσματος να σχηματίζει γωνία μικρότερη από +10° ή –10 ° με το κατακόρυφο επίπεδο συμμετρίας του οχήματος·
                  
               
                  
                     2.6.3.
                  
                  
                     «κάθισμα με μέτωπο προς τα πίσω»: το κάθισμα το οποίο μπορεί να χρησιμοποιείται ενόσω το όχημα κινείται και έχει μέτωπο προς το οπίσθιο μέρος του οχήματος, έτσι ώστε το κατακόρυφο επίπεδο συμμετρίας του καθίσματος να σχηματίζει γωνία μικρότερη από+ 10° ή – 10° με το κατακόρυφο επίπεδο συμμετρίας του οχήματος·
                  
               
                  
                     2.6.4.
                  
                  
                     «πλευρικό κάθισμα»: το κάθισμα το οποίο μπορεί να χρησιμοποιείται ενόσω το όχημα κινείται και το οποίο βλέπει προς την πλευρά του οχήματος, έτσι ώστε το κατακόρυφο επίπεδο συμμετρίας του καθίσματος να σχηματίζει γωνία 90° (± 10°) με το κατακόρυφο επίπεδο συμμετρίας του οχήματος.
                  
               
                  
                     2.7.
                  
                  
                     «ομάδα καθισμάτων»: είτε ένα κάθισμα τύπου πάγκου, είτε ξεχωριστά καθίσματα το ένα δίπλα στο άλλο (δηλαδή στερεωμένα έτσι ώστε οι εμπρόσθιες αγκυρώσεις ενός από τα καθίσματα να είναι ευθυγραμμισμένες με τις οπίσθιες ή εμπρόσθιες αγκυρώσεις ενός άλλου καθίσματος) και τα οποία παρέχουν μια ή περισσότερες θέσεις καθήμενων για ενήλικες·
                  
               
                  
                     2.8.
                  
                  
                     «πάγκος καθισμάτων»: πλήρης κατασκευή με τα σχετικά παρελκόμενα, προοριζόμενη για να κάθονται περισσότεροι από ένας ενήλικας·
                  
               
                  
                     2.9.
                  
                  
                     «τύπος καθίσματος»: μια κατηγορία καθισμάτων τα οποία δεν παρουσιάζουν μεταξύ τους ουσιαστικές διαφορές ως προς:
                  
               
                  
                     2.9.1.
                  
                  
                     το σχήμα, τις διαστάσεις και τα υλικά της δομής των καθισμάτων·
                  
               
                  
                     2.9.2.
                  
                  
                     τον τύπο και τις διαστάσεις των συστημάτων ρύθμισης και όλων των συστημάτων ασφάλισης·
                  
               
                  
                     2.9.3.
                  
                  
                     τον τύπο και τις διαστάσεις των αγκυρώσεων της ζώνης στο κάθισμα, της αγκύρωσης του καθίσματος και των τμημάτων που εξαρτώνται από τη δομή του οχήματος·
                  
               
                  
                     2.10.
                  
                  
                     «αγκύρωση του καθίσματος»: το σύστημα στερέωσης του συνόλου του καθίσματος στη δομή του οχήματος, συμπεριλαμβανομένων των σημείων τα οποία εξαρτώνται από τη δομή του οχήματος·
                  
               
                  
                     2.11.
                  
                  
                     «σύστημα ρύθμισης»: ο μηχανισμός που επιτρέπει τη ρύθμιση του καθίσματος ή των τμημάτων του σε μια θέση καθήμενου επιβάτη προσαρμοσμένη στη μορφολογία του· αυτός ο μηχανισμός ρύθμισης μπορεί ιδίως να επιτρέπει:
                  
               
                  
                     2.11.1.
                  
                  
                     διαμήκη μετατόπιση·
                  
               
                  
                     2.11.2.
                  
                  
                     κατακόρυφη μετατόπιση·
                  
               
                  
                     2.11.3.
                  
                  
                     γωνιακή μετατόπιση·
                  
               
                  
                     2.12.
                  
                  
                     «σύστημα μετατόπισης»: ένας μηχανισμός που επιτρέπει γωνιακή ή κατά μήκος μετατόπιση, χωρίς σταθερή ενδιάμεση θέση, του καθίσματος ή ενός των τμημάτων του, για να διευκολύνει την πρόσβαση των επιβατών στον χώρο που βρίσκεται πίσω από το εν λόγω κάθισμα·
                  
               
                  
                     2.13.
                  
                  
                     «σύστημα ασφάλισης»: οιοσδήποτε μηχανισμός ο οποίος εξασφαλίζει τη συγκράτηση, σε κάθε θέση χρήσης, του καθίσματος και των τμημάτων του και περιλαμβάνει μηχανισμούς για την ασφάλιση του ερεισίνωτου σε σχέση με το κάθισμα και του καθίσματος σε σχέση με το όχημα·
                  
               
                  
                     2.14.
                  
                  
                     «περιοχή αναφοράς»: ο χώρος μεταξύ δύο κατακόρυφων διαμήκων επιπέδων που απέχουν κατά 400 mm μεταξύ τους και είναι συμμετρικά ως προς το σημείο Η και η οποία καθορίζεται με περιστροφική κίνηση της κεφαλόμορφης συσκευής από την κατακόρυφη έως την οριζόντια θέση, όπως περιγράφεται στον κανονισμό αριθ. 21, παράρτημα 1. Η συσκευή πρέπει να είναι τοποθετημένη σύμφωνα με την περιγραφή του εν λόγω παραρτήματος του κανονισμού 21 και σε μέγιστο μήκος 840 mm.
                  
               
                  
                     2.15.
                  
                  
                     «μηχανισμός περιορισμού του βάρους επί του θώρακα»: κάθε μέρος της ζώνης ασφαλείας και/ή του καθίσματος και/ή του οχήματος που προορίζεται να περιορίσει το επίπεδο των δυνάμεων πίεσης που ασκούνται στον θώρακα του χρήστη σε περίπτωση σύγκρουσης·
                  
               3.   ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
         
                  
                     3.1.
                  
                  
                     Η αίτηση έγκρισης για ένα τύπο οχήματος όσον αφορά το σύστημα διεύθυνσης υποβάλλεται από τον κατασκευαστή του οχήματος ή από τον δεόντως διαπιστευμένο αντιπρόσωπό του.
                  
               
                  
                     3.2.
                  
                  
                     Συνοδεύεται από τα παρακάτω έγγραφα εις τριπλούν και από τα εξής στοιχεία:
                  
               
                  
                     3.2.1.
                  
                  
                     σχέδια της γενικής δομής του οχήματος σε κατάλληλη κλίμακα, στα οποία εμφαίνονται οι θέσεις των αγκυρώσεων ζωνών ασφαλείας, των ενεργών αγκυρώσεων ζωνών ασφαλείας (κατά περίπτωση) και λεπτομερή σχέδια των αγκυρώσεων των ζωνών ασφαλείας·
                  
               
                  
                     3.2.2.
                  
                  
                     προσδιορισμό των χρησιμοποιούμενων υλικών που μπορούν να επηρεάσουν την αντοχή των αγκυρώσεων των ζωνών ασφαλείας·
                  
               
                  
                     3.2.3.
                  
                  
                     μια τεχνική περιγραφή των αγκυρώσεων των ζωνών ασφαλείας·
                  
               
                  
                     3.2.4.
                  
                  
                     στην περίπτωση ζωνών ασφαλείας που είναι στερεωμένες στην κατασκευή του καθίσματος:
                  
               
                  
                     3.2.4.1.
                  
                  
                     λεπτομερή περιγραφή του τύπου οχήματος όσον αφορά τον σχεδιασμό των καθισμάτων, των αγκυρώσεών τους και των συστημάτων ρύθμισης και ασφάλισής τους·
                  
               
                  
                     3.2.4.2.
                  
                  
                     σχέδια, σε κατάλληλη κλίμακα και επαρκώς λεπτομερή, των καθισμάτων, της αγκύρωσής τους επί του οχήματος και των συστημάτων ρύθμισης και ασφάλισής τους.
                  
               
                  
                     3.2.5.
                  
                  
                     Αποδείξεις ότι το σύστημα ζωνών ασφαλείας ή το σύστημα συγκράτησης που χρησιμοποιούνται στις δοκιμές έγκρισης των αγκυρώσεων πληρούν τις προϋποθέσεις του κανονισμού του ΟΗΕ αριθ. 16, στην περίπτωση κατά την οποία ο κατασκευαστής του οχήματος επιλέγει την εναλλακτική δυναμική δοκιμή αντοχής.
                  
               
                  
                     3.3.
                  
                  
                     Κατ’ επιλογή του κατασκευαστή, δύναται να υποβληθεί στην επιφορτισμένη με τις δοκιμές έγκρισης τεχνική υπηρεσία είτε ένα όχημα αντιπροσωπευτικό του προς έγκριση τύπου οχήματος είτε τα τμήματα οχήματος τα οποία θεωρούνται ουσιώδη για τις δοκιμές των ζωνών ασφάλειας από την τεχνική υπηρεσία.
                  
               4.   ΕΓΚΡΙΣΗ
         
                  
                     4.1.
                  
                  
                     Εάν το όχημα που υποβάλλεται προς έγκριση σύμφωνα με τον παρόντα κανονισμό πληροί τις σχετικές προϋποθέσεις του παρόντος κανονισμού, χορηγείται έγκριση του εν λόγω τύπου οχήματος.
                  
               
                  
                     4.2.
                  
                  
                     Για κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του (σήμερα 08, που αντιστοιχούν στη σειρά τροποποιήσεων 08) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν πρέπει να παρέχει τον ίδιο αριθμό σε άλλο τύπο οχήματος όπως ορίζεται στην ανωτέρω παράγραφο 2.2.
                  
               
                  
                     4.3.
                  
                  
                     Η κοινοποίηση της έγκρισης ή της επέκτασης ή της απόρριψης ή της ανάκλησης της έγκρισης ή της οριστικής παύσης της παραγωγής ενός τύπου οχήματος σύμφωνα με τον παρόντα κανονισμό γίνεται στα συμβαλλόμενα μέρη της συμφωνίας του 1958, τα οποία εφαρμόζουν τον παρόντα κανονισμό, με τη χρήση εντύπου σύμφωνα με το υπόδειγμα στο παράρτημα 1 του παρόντος κανονισμού.
                  
               
                  
                     4.4.
                  
                  
                     Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό, τοποθετείται σε εμφανές και ευπρόσιτο σημείο που καθορίζεται στο έντυπο έγκρισης ένα διεθνές σήμα έγκρισης αποτελούμενο από:
                  
               
                  
                     4.4.1.
                  
                  
                     έναν κύκλο που περιβάλλει το γράμμα «Ε», ακολουθούμενο από τον χαρακτηριστικό αριθμό της χώρας η οποία έχει χορηγήσει την έγκριση (2)·
                  
               
                  
                     4.4.2.
                  
                  
                     τον αριθμό του παρόντος κανονισμού, στα δεξιά του κύκλου που αναφέρεται στο σημείο 4.4.1.
                  
               
                  
                     4.4.3.
                  
                  
                     το γράμμα «e», στα δεξιά του αριθμού του παρόντος κανονισμού στην περίπτωση έγκρισης τύπου σύμφωνα με τη δοκιμή δυναμικής του παραρτήματος 7.
                  
               
                  
                     4.5.
                  
                  
                     Εάν το όχημα συμμορφώνεται με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στο σημείο 4.4.1· στην περίπτωση αυτή οι επιπλέον αριθμοί και σύμβολα όλων των κανονισμών σύμφωνα με τους οποίους χορηγήθηκε έγκριση στη χώρα η οποία χορήγηση την έγκριση σύμφωνα με τον παρόντα κανονισμό θα αναγράφονται σε κατακόρυφες στήλες στα δεξιά του συμβόλου που περιγράφεται στο σημείο 4.4.1.
                  
               
                  
                     4.6.
                  
                  
                     Το σήμα έγκρισης είναι ευανάγνωστο και ανεξίτηλο.
                  
               
                  
                     4.7.
                  
                  
                     Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
                  
               
                  
                     4.8.
                  
                  
                     Στο παράρτημα 2 του παρόντος κανονισμού παρατίθενται παραδείγματα διαμόρφωσης του σήματος έγκρισης.
                  
               5.   ΠΡΟΔΙΑΓΡΑΦΕΣ
         
                  
                     5.1.
                  
                  
                     Ορισμοί (βλέπε παράρτημα 3)
                  
               
                  
                     5.1.1.
                  
                  
                     Το σημείο Η είναι σημείο αναφοράς, όπως ορίζεται στο σημείο 2.3 του παραρτήματος 4 του παρόντος κανονισμού, το οποίο πρέπει να προσδιορίζεται σύμφωνα με τη διαδικασία που καθορίζεται στο εν λόγω παράρτημα.
                  
               
                  
                     5.1.1.1.
                  
                  
                     Το σημείο H’ είναι σημείο αναφοράς που αντιστοιχεί στο Η, όπως ορίζεται στο σημείο 5.1.1 το οποίο προσδιορίζεται για κάθε κανονική θέση κατά την οποία χρησιμοποιείται το κάθισμα.
                  
               
                  
                     5.1.1.2.
                  
                  
                     το σημείο R είναι το σημείο αναφοράς θέσης καθημένου το οποίο ορίζεται στο σημείο 2.4 του παραρτήματος 4 του παρόντος κανονισμού.
                  
               
                  
                     5.1.2.
                  
                  
                     Το τρισδιάστατο σύστημα αναφοράς, όπως ορίζεται στο προσάρτημα 2 του παραρτήματος 4 του παρόντος κανονισμού.
                  
               
                  
                     5.1.3.
                  
                  
                     Τα σημεία L1 και L2 είναι οι κάτω ενεργοί αγκυρώσεις.
                  
               
                  
                     5.1.4.
                  
                  
                     Το σημείο C είναι ένα σημείο το οποίο βρίσκεται 450 mm κατακόρυφα επάνω από το σημείο R. Εντούτοις, εάν η απόσταση S, όπως ορίζεται στο σημείο 5.1.6 είναι τουλάχιστον 280 mm και εάν ο εναλλακτικός τύπος BR = 260 mm +0,8 S που προσδιορίζεται στο σημείο 5.4.3.3 επιλέγεται από τον κατασκευαστή, η κατακόρυφη απόσταση μεταξύ C και R πρέπει να είναι 500 mm.
                  
               
                  
                     5.1.5.
                  
                  
                     Οι γωνίες α1 και α2 είναι αντιστοίχως οι γωνίες οι οποίες σχηματίζονται από ένα οριζόντιο επίπεδο και τα επίπεδα τα κάθετα στο μέσο κατακόρυφο διάμηκες επίπεδο του οχήματος και οι οποίες διέρχονται από το σημείο R και τα σημεία L1 και L2.
                     Αν το κάθισμα είναι ρυθμιζόμενο, η απαίτηση αυτή ισχύει και για το σύνολο των σημείων Η όλων των συνήθων θέσεων οδήγησης ή απλής επόχησης, όπως δηλώνει ο κατασκευαστής του οχήματος.
                  
               
                  
                     5.1.6.
                  
                  
                     S είναι η απόσταση σε χιλιοστόμετρα της άνω ενεργού αγκύρωσης των ζωνών ασφαλείας από ένα επίπεδο αναφοράς P παράλληλο στο μέσο διάμηκες επίπεδο του οχήματος το οποίο ορίζεται με τον ακόλουθο τρόπο:
                  
               
                  
                     5.1.6.1.
                  
                  
                     Εάν η θέση καθημένου καθορίζεται σαφώς από το σχήμα του καθίσματος, το επίπεδο P θα είναι το διάμεσο επίπεδο του καθίσματος αυτού.
                  
               
                  
                     5.1.6.2.
                  
                  
                     Εάν δεν υπάρχει σαφής καθορισμός της θέσης καθημένου:
                  
               
                  
                     5.1.6.2.1.
                  
                  
                     Το επίπεδο P για το κάθισμα του οδηγού είναι ένα κατακόρυφο επίπεδο παράλληλο προς το μέσο διάμηκες επίπεδο του οχήματος το οποίο διέρχεται μέσω του κέντρου του πηδαλίου, στο επίπεδο του πλαισίου του πηδαλίου όταν το πηδάλιο, εάν είναι ρυθμιζόμενο, ευρίσκεται στην κεντρική θέση του.
                  
               
                  
                     5.1.6.2.2.
                  
                  
                     Το επίπεδο P σε σχέση με τον εμπρόσθιο επιβάτη τον καθήμενο προς την εξωτερική πλευρά πρέπει να είναι συμμετρικό προς εκείνο σε σχέση με τον οδηγό.
                  
               
                  
                     5.1.6.2.3.
                  
                  
                     Το επίπεδο P το σχετικό με την οπίσθια προς την εξωτερική πλευρά θέση θα είναι εκείνο το οποίο προσδιορίζεται από τον κατασκευαστή υπό τον όρο ότι τηρούνται τα ακόλουθα όρια για την απόσταση Α μεταξύ του διαμήκους μέσου επιπέδου του οχήματος και του επιπέδου P:
                     
                                 Α
                              
                              
                                 Τουλάχιστον 200 mm, εάν ο πάγκος προβλέπεται από τον κατασκευαστή για 2 επιβάτες μόνο,
                              
                           
                                 Α
                              
                              
                                 Τουλάχιστον 300 mm, εάν ο πάγκος των καθισμάτων προβλέπεται για περισσότερους από δύο επιβάτες.
                              
                           
               
                  
                     5.2.
                  
                  
                     Γενικές προδιαγραφές:
                  
               
                  
                     5.2.1.
                  
                  
                     Οι αγκυρώσεις των ζωνών ασφαλείας πρέπει να έχουν σχεδιασθεί, κατασκευαστεί και τοποθετηθεί κατά τρόπον ώστε:
                  
               
                  
                     5.2.1.1.
                  
                  
                     να επιτρέπουν την εγκατάσταση της κατάλληλης ζώνης ασφαλείας. Οι αγκυρώσεις των ζωνών των εμπρόσθιων εξωτερικών θέσεων πρέπει να επιτρέπουν την εγκατάσταση ζωνών ασφαλείας οι οποίες περιλαμβάνουν ένα συσπειρωτήρα και άξονα μετάδοσης επί του ορθοστάτη, λαμβανομένων υπόψη ιδίως των χαρακτηριστικών αντοχής των αγκυρώσεων, εκτός εάν ο κατασκευαστής εγκαθιστά στο όχημα άλλους τύπους ζωνών οι οποίες περιλαμβάνουν συσπειρωτήρες. Αν οι αγκυρώσεις δεν ταιριάζουν παρά μόνο σε ορισμένους τύπους ζωνών ασφαλείας, το είδος τους πρέπει να υποδεικνύεται στο δελτίο που αναφέρεται στο σημείο 4.3 παραπάνω·
                  
               
                  
                     5.2.1.2.
                  
                  
                     να μειώνουν στο ελάχιστο τον κίνδυνο ολίσθησης της ζώνης όταν έχει τοποθετηθεί ορθά·
                  
               
                  
                     5.2.1.3.
                  
                  
                     να μειώνουν στο ελάχιστο τον κίνδυνο φθοράς του ιμάντα από την επαφή του με τα άκαμπτα αιχμηρά τμήματα της δομής του οχήματος ή του καθίσματος·
                  
               
                  
                     5.2.1.4.
                  
                  
                     να συντελούν ώστε το όχημα, κατά την κανονική χρήση, να πληροί τις προϋποθέσεις των διατάξεων του παρόντος κανονισμού·
                  
               
                  
                     5.2.1.5.
                  
                  
                     Όταν πρόκειται για αγκυρώσεις που προσαρμόζονται σε διάφορες θέσεις για να επιτρέψουν στα άτομα να εισέλθουν στο όχημα και να συγκρατούν τους επιβάτες σε περίπτωση πρόσκρουσης, οι διατάξεις του παρόντος κανονισμού πρέπει να εφαρμόζονται στις αγκυρώσεις σε θέση πραγματικής συγκράτησης.
                  
               
                  
                     5.3.
                  
                  
                     Ελάχιστος αριθμός αγκυρώσεων που πρέπει να προβλέπονται
                  
               
                  
                     5.3.1.
                  
                  
                     Τα οχήματα των κατηγοριών M και N (εκτός από εκείνα των κατηγοριών M2 ή M3 που υπάγονται στις κλάσεις I ή A1) θα είναι εφοδιασμένα με αγκυρώσεις ζωνών ασφαλείας οι οποίες ικανοποιούν τις απαιτήσεις του παρόντος κανονισμού.
                     Αν τα οχήματα των κατηγοριών M2 ή M3 που υπάγονται στις κλάσεις I ή A1 είναι εφοδιασμένα με αγκυρώσεις ζωνών ασφαλείας, οι εν λόγω αγκυρώσεις ικανοποιούν τις απαιτήσεις του παρόντος κανονισμού.
                  
               
                  
                     5.3.1.1.
                  
                  
                     Οι αγκυρώσεις ενός συστήματος ζωνών ασφαλείας εγκεκριμένου ως ζώνης ασφαλείας τύπου S (με ή χωρίς συσπειρωτήρα/-ες) σύμφωνα με τον κανονισμό αριθ. 16 πρέπει να πληρούν τις προϋποθέσεις του κανονισμού αριθ. 14, όμως η επιπλέον αγκύρωση ή αγκυρώσεις που προβλέπονται για τη στερέωση μιας οριζόντιας λωρίδας εξαιρούνται από τις απαιτήσεις του παρόντος κανονισμού περί αντοχής και τοποθέτησης.
                  
               
                  
                     5.3.2.
                  
                  
                     Ο ελάχιστος αριθμός αγκυρώσεων ζωνών ασφαλείας για κάθε θέση καθημένου με μέτωπο προς τα εμπρός και προς τα πίσω προσδιορίζεται στο παράρτημα 6.
                  
               
                  
                     5.3.3.
                  
                  
                     Εντούτοις, για τις προς τα έξω θέσεις καθήμενων, εκτός από τις εμπρόσθιες, των οχημάτων της κατηγορίας N1, που εμφαίνονται στο παράρτημα 6 και χαρακτηρίζονται από το σύμβολο Ø, επιτρέπονται δύο κάτω αγκυρώσεις, εφόσον υπάρχει πέρασμα μεταξύ ενός καθίσματος και του πλησιέστερου τοιχώματος του οχήματος ώστε να είναι δυνατή η πρόσβαση των επιβατών σε άλλα μέρη του οχήματος.
                     Ένας χώρος μεταξύ ενός καθίσματος και του πλευρικού τοιχώματος θεωρείται πέρασμα εάν η απόσταση μεταξύ του εν λόγω τοιχώματος, με όλες τις θύρες κλειστές και ενός κατακόρυφου διαμήκους επιπέδου που διέρχεται από τον κεντρικό άξονα του συγκεκριμένου καθίσματος, που μετράται στη θέση του σημείου R και κάθετα προς το μέσο διάμηκες επίπεδο του οχήματος, είναι άνω των 500 mm.
                  
               
                  
                     5.3.4.
                  
                  
                     Για τις εμπρόσθιες κεντρικές θέσεις καθημένων, που εμφαίνονται στο παράρτημα 6 και σημειώνονται με το σύμβολο*, δύο κάτω αγκυρώσεις θεωρούνται επαρκείς, όταν το αλεξήνεμο βρίσκεται έξω από τη ζώνη αναφοράς η οποία ορίζεται στο παράρτημα 1 του κανονισμού αριθ. 21· εάν ευρίσκονται εντός της ζώνης αναφοράς, απαιτούνται 3 αγκυρώσεις.
                     Όσον αφορά τις αγκυρώσεις των ζωνών ασφαλείας, το αλεξήνεμο θεωρείται ότι αποτελεί τμήμα της ζώνης αναφοράς όταν δύναται να έλθει σε στατική επαφή με τον μηχανισμό δοκιμής, σύμφωνα με τη μέθοδο που περιγράφεται στο παράρτημα 1 του κανονισμού αριθ. 21.
                  
               
                  
                     5.3.5.
                  
                  
                     Σε κάθε θέση καθημένου που επισημαίνεται στο παράρτημα 6 με το σύμβολο , πρέπει να προβλέπονται τρεις αγκυρώσεις. Μπορούν να διατίθενται δύο αγκυρώσεις, εάν πληρούται μία από τις ακόλουθες προϋποθέσεις:
                  
               
                  
                     5.3.5.1.
                  
                  
                     ένα κάθισμα ή άλλα μέρη του οχήματος σύμφωνα με τον κανονισμό αριθ. 80, προσάρτημα 1 σημείο 3.5, ευρίσκονται κατευθείαν εμπρός· ή
                  
               
                  
                     5.3.5.2.
                  
                  
                     κανένα μέρος του οχήματος δεν ευρίσκεται στη ζώνη αναφοράς, ούτε υπάρχει η δυνατότητα να ευρίσκεται στη ζώνη αναφοράς όταν το όχημα είναι σε κίνηση· ή
                  
               
                  
                     5.3.5.3.
                  
                  
                     Μέρη του οχήματος εντός της εν λόγω ζώνης αναφοράς πληρούν τις προϋποθέσεις απορρόφησης ενέργειας που καθορίζονται στον κανονισμό αριθ. 80 προσάρτημα 6.
                  
               
                  
                     5.3.5.4.
                  
                  
                     Τα σημεία 5.3.5.1 έως 5.3.5.3 δεν ισχύουν για τη θέση του οδηγού.
                  
               
                  
                     5.3.6.
                  
                  
                     Για όλα τα καθίσματα που προορίζονται αποκλειστικά προς χρήση μόνον εφόσον το όχημα είναι στάσιμο, καθώς και για όλα τα καθίσματα κάθε οχήματος τα οποία δεν καλύπτονται από τα σημεία 5.3.1 έως 5.3.4 δεν απαιτούνται αγκυρώσεις. Πάντως, αν το όχημα έχει αγκυρώσεις για τέτοια καθίσματα, οι εν λόγω αγκυρώσεις πρέπει να συμμορφώνονται προς τις διατάξεις του παρόντος κανονισμού. Οι αγκυρώσεις που προορίζονται μόνο για χρήση σε συνδυασμό με ζώνη ατόμου με αναπηρίες, ή κάθε άλλο σύστημα συγκράτησης σύμφωνα με τον κανονισμό αριθ. 107, σειρά τροποποιήσεων 02, παράρτημα 8, δεν χρειάζεται να πληρούν τις απαιτήσεις του παρόντος κανονισμού.
                  
               
                  
                     5.3.7.
                  
                  
                     Στην περίπτωση του άνω ορόφου ενός διώροφου οχήματος, οι απαιτήσεις για την κεντρική εμπρόσθια θέση καθημένου ισχύουν επίσης και για τις εξωτερικές εμπρόσθιες θέσεις καθημένων.
                  
               
                  
                     5.3.8.
                  
                  
                     Στην περίπτωση καθισμάτων με δυνατότητα στροφής ή τοποθέτησης προς άλλες κατευθύνσεις, για χρήση όταν το όχημα είναι εν στάσει, οι απαιτήσεις του σημείου 5.3.1 εφαρμόζονται μόνο για όσες κατευθύνσεις προορίζονται για συνήθη χρήση όταν το όχημα κινείται επί της οδού, σύμφωνα με τον παρόντα κανονισμό. Το πληροφοριακό έγγραφο πρέπει να περιλαμβάνει σχετικό σημείωμα.
                  
               
                  
                     5.4.
                  
                  
                     Θέση των αγκυρώσεων ζώνης ασφαλείας (βλέπε παράρτημα 3, σχήμα 1.)
                  
               
                  
                     5.4.1.
                  
                  
                     Γενικά
                  
               
                  
                     5.4.1.1.
                  
                  
                     Οι αγκυρώσεις κάθε ζώνης δύνανται να τοποθετούνται είτε εξολοκλήρου μέσα στη δομή του οχήματος ή του καθίσματος, ή σε οποιοδήποτε άλλο τμήμα του οχήματος, ή να κατανέμονται μεταξύ των θέσεων αυτών.
                  
               
                  
                     5.4.1.2.
                  
                  
                     Η ίδια αγκύρωση μπορεί να δεχθεί τα άκρα δύο παρακείμενων ζωνών ασφαλείας, υπό τον όρο να πληρούνται οι απαιτήσεις της δοκιμής.
                  
               
                  
                     5.4.2.
                  
                  
                     Θέση των κάτω ενεργών αγκυρώσεων
                  
               
                  
                     5.4.2.1.
                  
                  
                     Εμπρόσθια καθίσματα, όχημα κατηγορίας M1
                     
                     Σε μηχανοκίνητα οχήματα κατηγορίας M1 η γωνία α1 (όχι από την πλευρά της πόρπης) πρέπει να κυμαίνεται μεταξύ 30 έως 80 μοιρών και η γωνία α2 (από την πλευρά της πόρπης) πρέπει να κυμαίνεται μεταξύ 45 έως 80 μοιρών. Και οι δύο προϋποθέσεις περί γωνίας ισχύουν για όλες τις κανονικές θέσεις επιβίβασης των εμπρόσθιων καθισμάτων. Εφόσον τουλάχιστον μία από τις γωνίες α1 και α2 είναι σταθερή (π.χ. αγκύρωσης στερεωμένης στο κάθισμα) σε όλες τις κανονικές θέσεις χρήσεις πρέπει να είναι μεταξύ 60 ± 10°. Στην περίπτωση ρυθμιζόμενων καθισμάτων με μηχανισμό ρύθμισης με γωνία ερεισίνωτου μικρότερη των 20° (βλέπε παράρτημα 3, σχήμα 1), η γωνία α1 μπορεί να είναι μικρότερη από την ελάχιστη τιμή (30°) που καθορίζεται παραπάνω, με την προϋπόθεση ότι δεν είναι μικρότερη των 20° σε οποιαδήποτε κανονική θέση χρήσης.
                  
               
                  
                     5.4.2.2.
                  
                  
                     Οπίσθια καθίσματα, όχημα κατηγορίας M1
                     
                     Στα μηχανοκίνητα οχήματα της κατηγορίας M1, οι γωνίες α1 και α2 θα κυμαίνονται μεταξύ 30 και 80 μοιρών για όλα τα οπίσθια καθίσματα. Εάν τα οπίσθια καθίσματα είναι ρυθμιζόμενα, οι ανωτέρω γωνίες θα ισχύουν για όλες τις κανονικές θέσεις όταν το όχημα κινείται.
                  
               
                  
                     5.4.2.3.
                  
                  
                     Εμπρόσθια καθίσματα, κατηγορίες οχήματος εκτός της M1
                     
                     Για τις κατηγορίες μηχανοκίνητων οχημάτων εκτός της M1, οι γωνίες α1 και α2 πρέπει να κυμαίνονται μεταξύ 30 έως 80 μοιρών για όλες τις κανονικές θέσεις των εμπρόσθιων καθισμάτων όταν το όχημα κινείται. Εφόσον στην περίπτωση εμπρόσθιων καθισμάτων οχημάτων με μέγιστη μάζα οχήματος 3,5 τόνους τουλάχιστον μία από τις γωνίες α1 και α2 είναι σταθερή σε όλες τις κανονικές θέσεις χρήσης, το άνοιγμά της πρέπει να είναι 60 ± 10° (π.χ. αγκύρωση στερεωμένη στο κάθισμα).
                  
               
                  
                     5.4.2.4.
                  
                  
                     Οπίσθια καθίσματα και ειδικά εμπρόσθια ή οπίσθια καθίσματα, σε οχήματα κατηγοριών άλλων από M1
                     
                     Στα οχήματα κατηγοριών άλλων από M1, στην περίπτωση:
                     
                                 α)
                              
                              
                                 πάγκου καθισμάτων·
                              
                           
                                 β)
                              
                              
                                 ρυθμιζόμενων καθισμάτων (εμπρόσθιων και οπίσθιων) με μηχανισμό ρύθμισης, όπως περιγράφεται στο σημείο 2.12, με γωνία ερεισίνωτου έως 20° (βλέπε παράρτημα 3, σχήμα 1)· και
                              
                           
                                 γ)
                              
                              
                                 άλλων οπίσθιων καθισμάτων·
                              
                           οι γωνίες α1 και α2 μπορούν να κυμαίνονται μεταξύ 20° και 80° σε οποιαδήποτε κανονική θέση χρήσης. Εφόσον στην περίπτωση εμπρόσθιων καθισμάτων οχημάτων με μέγιστη μάζα οχήματος 3,5 τόνους τουλάχιστον μία από τις γωνίες α1 και α2 είναι σταθερή σε όλες τις κανονικές θέσεις χρήσης, το άνοιγμά της πρέπει να είναι 60 ± 10° (π.χ. αγκύρωση στερεωμένη στο κάθισμα).
                     Στην περίπτωση καθισμάτων, εκτός από τα εμπρόσθια καθίσματα των οχημάτων των κατηγοριών M2 and M3, οι γωνίες α1 και α2 κυμαίνονται από 45 έως 90 μοίρες για όλες τις κανονικές θέσεις χρήσης.
                  
               
                  
                     5.4.2.5.
                  
                  
                     Η απόσταση μεταξύ δύο κατακόρυφων επιπέδων παράλληλων προς το μέσο διάμηκες κατακόρυφο επίπεδο του οχήματος το καθένα από τα οποία διέρχεται από μια από τις δύο ενεργές κάτω αγκυρώσεις L1 και L2 της ίδιας ζώνης ασφαλείας πρέπει να είναι τουλάχιστον 350 mm. Στην περίπτωση θέσεων με μέτωπο προς τα πλάγια, η απόσταση μεταξύ δύο κατακόρυφων επιπέδων παράλληλων προς το μέσο διάμηκες επίπεδο του οχήματος από τα οποία το καθένα διέρχεται από μια από τις δύο ενεργούς κάτω αγκυρώσεις L1 και L2 της ίδιας ζώνης ασφαλείας πρέπει να είναι τουλάχιστον 350 mm. Εάν υπάρχει μόνο μία κεντρική θέση καθημένου στην οπίσθια σειρά καθισμάτων οχημάτων των κατηγοριών M1 και N1, τότε η παραπάνω αναφερόμενη απόσταση θα πρέπει να είναι τουλάχιστον 240 mm για την εν λόγω κεντρική θέση καθήμενου, με την προϋπόθεση ότι δεν είναι δυνατό να ανταλλάσσεται το κεντρικό οπίσθιο κάθισμα με οποιοδήποτε από τα άλλα καθίσματα του οχήματος. Το μέσο διάμηκες επίπεδο του καθίσματος πρέπει να διέρχεται μεταξύ των σημείων L1 και L2 και να απέχει τουλάχιστον 120 mm από αυτά τα σημεία.
                  
               
                  
                     5.4.3.
                  
                  
                     Θέση των ενεργών άνω αγκυρώσεων (βλέπε παράρτημα 3)
                  
               
                  
                     5.4.3.1.
                  
                  
                     Εάν χρησιμοποιείται ένας οδηγός ιμάντα ή ένας παρόμοιος μηχανισμός που επηρεάζει τις θέσεις της ενεργού άνω αγκύρωσης, αυτή η θέση πρέπει να καθορίζεται συμβατικά λαμβάνοντας υπόψη ότι η θέση της αγκύρωσης, όταν ο κατά μήκος κεντρικός άξονας του ιμάντα διέρχεται από ένα σημείο J1 καθορίζεται διαδοχικά, ξεκινώντας από το σημείο R, από τα ακόλουθα τρία τμήματα:
                     
                                 RZ
                              
                              
                                 :
                              
                              
                                 ένα τμήμα της γραμμής του κορμού που μετράται σε κατεύθυνση προς τα επάνω από το σημείο R και σε μήκος 530 mm·
                              
                           
                                 ZX
                              
                              
                                 :
                              
                              
                                 ένα τμήμα κάθετο προς το μέσο διάμηκες επίπεδο του οχήματος, που μετράται από το σημείο Z στην κατεύθυνση της αγκύρωσης και σε μήκος 120 mm·
                              
                           
                                 XJ1
                                 
                              
                              
                                 :
                              
                              
                                 ένα κάθετο τμήμα στο επίπεδο που ορίζεται από τα τμήματα RZ και ZX, που μετράται σε κατεύθυνση προς τα εμπρός, από το σημείο Χ και σε μήκος 60 mm.
                              
                           Το σημείο J2 καθορίζεται από τη συμμετρία με το σημείο J1 εκατέρωθεν του κατά μήκους κατακόρυφου επιπέδου που διέρχεται μέσω της γραμμής κορμού, που περιγράφεται στο σημείο 5.1.2, του ανδρείκελου που είναι τοποθετημένο στην εν λόγω θέση.
                     Εφόσον χρησιμοποιείται μια διάταξη δύο θυρών για την προσπέλαση τόσο στις εμπρόσθιες όσο και στις οπίσθιες θέσεις και η άνω αγκύρωση είναι στερεωμένη στη θέση «Β», το σύστημα πρέπει να έχει σχεδιαστεί έτσι ώστε να εμποδίζει την πρόσβαση στο όχημα ή την έξοδο από αυτό.
                  
               
                  
                     5.4.3.2.
                  
                  
                     Η ενεργός άνω αγκύρωση πρέπει να βρίσκεται κάτω από το επίπεδο FN, το οποίο είναι κάθετο προς το μέσο διάμηκες επίπεδο του καθίσματος και σχηματίζει γωνία 65° με τη γραμμή κορμού. Η γωνία πρέπει να μειώνεται σε 60° στην περίπτωση των οπίσθιων καθισμάτων. Το επίπεδο FN πρέπει να τοποθετείται έτσι ώστε να τέμνει τη γραμμή κορμού στο σημείο D και συνεπώς DR = 315 mm +1,8 S. Εντούτοις, όταν S ≤ 200 mm, τότε DR = 675 mm.
                  
               
                  
                     5.4.3.3.
                  
                  
                     Η ενεργός άνω αγκύρωση πρέπει να βρίσκεται πίσω από το επίπεδο FK που είναι κάθετο προς το μέσο διάμηκες επίπεδο του καθίσματος, το οποίο τέμνει τη γραμμή κορμού με γωνία 120° σε ένα σημείο Β έτσι ώστε BR = 260 mm + S. Εάν S ≥ 280 mm, ο κατασκευαστής πρέπει να χρησιμοποιεί BR = 260 mm +0,8 S κατά τη διάκρισή του.
                  
               
                  
                     5.4.3.4.
                  
                  
                     Η τιμή S δεν πρέπει να υπερβαίνει τα 140 mm.
                  
               
                  
                     5.4.3.5.
                  
                  
                     Η ενεργός άνω αγκύρωση πρέπει να τοποθετείται όπισθεν ενός κατακόρυφου επιπέδου κάθετου προς το μέσο διάμηκες επίπεδο του οχήματος και να διέρχεται μέσω του σημείου R όπως εμφαίνεται στο παράρτημα 3.
                  
               
                  
                     5.4.3.6.
                  
                  
                     Η ενεργός άνω αγκύρωση πρέπει να τοποθετείται πάνω από ένα οριζόντιο επίπεδο που διέρχεται από το σημείο C που ορίζεται στο σημείο 5.1.4.
                  
               
                  
                     5.4.3.6.1.
                  
                  
                     Κατά παρέκκλιση των απαιτήσεων του σημείου 5.4.3.6, η ενεργός άνω αγκύρωση για καθίσματα επιβατών των οχημάτων κατηγορίας M2 και M3 μπορεί να ρυθμίζεται χαμηλότερα από την εν λόγω προδιαγραφή εφόσον πληρούνται οι ακόλουθες απαιτήσεις:
                     
                                 α)
                              
                              
                                 η ζώνη ασφαλείας ή το κάθισμα πρέπει να φέρουν μόνιμη σήμανση στην οποία να προσδιορίζεται η θέση των άνω ενεργών αγκυρώσεων που πρέπει να ικανοποιούν τη θέση ελάχιστου ύψους της άνω αγκύρωσης που απαιτείται στο σημείο 5.4.3.6. Η σήμανση αυτή αναφέρει με σαφήνεια στον χρήστη πότε η αγκύρωση βρίσκεται σε κατάλληλη θέση για χρήση από ενήλικα μεσαίου αναστήματος·
                              
                           
                                 β)
                              
                              
                                 η ενεργός άνω αγκύρωση πρέπει να έχει σχεδιαστεί κατά τρόπο ώστε να επιτρέπει τη ρύθμιση του ύψους της με μια διάταξη χειροκίνητης ρύθμισης που να είναι εύκολα προσβάσιμη για τον καθήμενο, κατάλληλη και εύκολη στη χρήση·
                              
                           
                                 γ)
                              
                              
                                 η ενεργός άνω αγκύρωση πρέπει να έχει σχεδιαστεί κατά τρόπο ώστε να εμποδίζει οποιαδήποτε ακούσια ανοδική κίνηση της αγκύρωσης που θα μπορούσε να μειώσει την αποτελεσματικότητα της διάταξης κατά την κανονική χρήση·
                              
                           
                                 δ)
                              
                              
                                 στο βιβλίο οδηγιών του οχήματος ο κατασκευαστής πρέπει να περιλαμβάνει σαφείς οδηγίες σχετικά με την προσαρμογή των συστημάτων αυτών, καθώς και συμβουλές σχετικά με την καταλληλότητά τους και τους περιορισμούς στη χρήση τους από επιβάτες μικρού αναστήματος.
                              
                           Ωστόσο, όταν η διάταξη ρύθμισης του ύψους του ώμου δεν συνδέεται άμεσα με την κατασκευή του οχήματος ή την κατασκευή του καθίσματος, αλλά υλοποιείται με τη βοήθεια μιας ευέλικτης διάταξης ρύθμισης του ώμου:
                     
                                 ε)
                              
                              
                                 Οι απαιτήσεις που αναφέρονται στα στοιχεία α) και δ) ανωτέρω πρέπει να εξακολουθούν να πληρούνται στο πλαίσιο της έγκρισης τύπου σύμφωνα με τον κανονισμό αριθ. 14 μέσω της εγκατάστασης συστήματος συγκράτησης.
                              
                           
                                 στ)
                              
                              
                                 Χρειάζονται αποδείξεις ότι η ζώνη ασφαλείας μαζί με την εύκαμπτη προσαρμογή του ώμου για το ύψος συμμορφώνεται με τις απαιτήσεις για τα συστήματα συγκράτησης που αναφέρονται στον κανονισμό αριθ. 16· οι απαιτήσεις που αναφέρονται στα στοιχεία β) και δ) πρέπει να πληρούνται σύμφωνα με την παράγραφο 8.3 του κανονισμού αριθ. 16 για την έγκριση τύπου.
                              
                           
               
                  
                     5.4.3.7.
                  
                  
                     Επιπλέον της άνω αγκύρωσης που προσδιορίζεται στο σημείο 5.4.3.1 μπορούν να προβλέπονται και άλλες ενεργοί άνω αγκυρώσεις εάν πληρούν μία από τις ακόλουθες προϋποθέσεις:
                  
               
                  
                     5.4.3.7.1.
                  
                  
                     Οι επιπλέον αγκυρώσεις ικανοποιούν τις απαιτήσεις των σημείων 5.4.3.1 έως 5.4.3.6.
                  
               
                  
                     5.4.3.7.2.
                  
                  
                     Οι επιπλέον αγκυρώσεις μπορούν να χρησιμοποιούνται χωρίς τη βοήθεια εργαλείων, να πληρούν τις προϋποθέσεις των σημείων 5.4.3.5 και 5.4.3.6 και να τοποθετούνται σε έναν από τους καθορισμένους χώρους με τη μετατόπιση του χώρου που εμφαίνεται στο σχήμα 1 του παραρτήματος 3 του παρόντος κανονισμού, 80 mm προς τα άνω ή προς τα κάτω κατακορύφως.
                  
               
                  
                     5.4.3.7.3.
                  
                  
                     Η/Οι αγκύρωση/-εις προορίζεται/-ονται για ζώνη ασφαλείας, πληροί/-ούν τις προϋποθέσεις που καθορίζονται στο σημείο 5.4.3.6 εάν βρίσκεται/-ονται πίσω από το εγκάρσιο επίπεδο που διέρχεται από τη γραμμή αναφοράς και βρίσκεται/βρίσκονται:
                  
               
                  
                     5.4.3.7.3.1.
                  
                  
                     Στην περίπτωση μίας μόνον αγκύρωσης, εντός του κοινού χώρου δύο δίεδρων που οριοθετείται από τις κατακόρυφους που διέρχονται μέσω των σημείων J1 και J2, όπως ορίζεται στο σημείο 5.4.3.1 και των οποίων οι οριζόντιες τομές εμφαίνονται στο σχήμα 2 του παραρτήματος 3 του παρόντος κανονισμού.
                  
               
                  
                     5.4.3.7.3.2.
                  
                  
                     Στην περίπτωση δύο αγκυρώσεων, σε εκείνο από τα προαναφερόμενα δίεδρα που είναι κατάλληλο, υπό την προϋπόθεση ότι καμία αγκύρωση δεν απέχει πάνω από 50 mm από τη συμμετρικά τοποθετημένη απέναντι αυτής αγκύρωση από την άλλη πλευρά του επιπέδου P του εν λόγω καθίσματος, όπως ορίζεται στο σημείο 5.1.6.
                  
               
                  
                     5.5.
                  
                  
                     Διαστάσεις των κοχλιοτομημένων οπών των αγκυρώσεων
                  
               
                  
                     5.5.1.
                  
                  
                     Μια αγκύρωση πρέπει να έχει κοχλιοτομημένη οπή 7/16 ιντσών (20 UNF 2B).
                  
               
                  
                     5.5.2.
                  
                  
                     Εάν το όχημα είναι εφοδιασμένο από τον κατασκευαστή με ζώνες ασφαλείας στερεωμένες σε όλες τις αγκυρώσεις που περιγράφονται για το εν λόγω κάθισμα, οι αγκυρώσεις αυτές δεν είναι απαραίτητο να πληρούν την προϋπόθεση του σημείου 5.5.1, υπό την προϋπόθεση ότι είναι σύμφωνες με τις άλλες διατάξεις του παρόντος κανονισμού. Επιπλέον, η απαίτηση που καθορίζεται στο σημείο 5.5.1 δεν ισχύει για επιπλέον αγκυρώσεις που πληρούν την προϋπόθεση του σημείου 5.4.3.7.3.
                  
               
                  
                     5.5.3.
                  
                  
                     Πρέπει να είναι δυνατό να αφαιρείται η ζώνη ασφαλείας χωρίς βλάβη της αγκύρωσης.
                  
               6.   ΔΟΚΙΜΕΣ
         
                  
                     6.1.
                  
                  
                     Γενικές δοκιμές για αγκυρώσεις ζωνών ασφαλείας
                  
               
                  
                     6.1.1.
                  
                  
                     Με την επιφύλαξη της εφαρμογής των διατάξεων του σημείου 6.2 και κατ’ αίτηση του κατασκευαστή·
                  
               
                  
                     6.1.1.1.
                  
                  
                     Οι δοκιμές δύνανται να αφορούν είτε τη δομή του οχήματος είτε ένα τελείως έτοιμο όχημα·
                  
               
                  
                     6.1.1.2.
                  
                  
                     Οι δοκιμές μπορούν να περιορίζονται στις αγκυρώσεις που αφορούν ένα και μόνο κάθισμα ή μια ομάδα καθισμάτων υπό τον όρο ότι:
                     
                                 α)
                              
                              
                                 οι αγκυρώσεις αυτές έχουν τα ίδια δομικά χαρακτηριστικά με τις αγκυρώσεις που αφορούν τα υπόλοιπα καθίσματα ή ομάδες καθισμάτων· και
                              
                           
                                 β)
                              
                              
                                 όταν οι αγκυρώσεις αυτές τοποθετούνται εξολοκλήρου ή εν μέρει στο κάθισμα ή την ομάδα καθισμάτων, τα δομικά χαρακτηριστικά του καθίσματος ή της ομάδας καθισμάτων είναι τα ίδια με εκείνα των υπολοίπων καθισμάτων ή ομάδων καθισμάτων.
                              
                           
               
                  
                     6.1.1.3.
                  
                  
                     Τα παράθυρα και οι θύρες μπορεί να είναι τοποθετημένες ή όχι, κλειστές ή ανοικτές.
                  
               
                  
                     6.1.1.4.
                  
                  
                     Κάθε στοιχείο που προβλέπεται στον τύπο του οχήματος, ικανό να συντελέσει στη ακαμψία της δομής του οχήματος, μπορεί να είναι τοποθετημένο.
                  
               
                  
                     6.1.2.
                  
                  
                     Τα καθίσματα πρέπει να είναι εγκατεστημένα και τοποθετημένα για οδήγηση ή για χρήση την οποία επιλέγει η επιφορτισμένη με τις δοκιμές τεχνική υπηρεσία ως την πλέον μειονεκτική από άποψη αντοχής του συστήματος. Στην έκθεση πρέπει να αναφέρεται η θέση των καθισμάτων. Το ερεισίνωτο πρέπει, εάν η κλίση του είναι ρυθμιζόμενη, να στερεώνεται όπως καθορίζεται από τον κατασκευαστή ή, απουσία μιας τέτοιας προδιαγραφής, να στερεώνεται σε θέση αντίστοιχη με πραγματική γωνία ερεισίνωτου όσο το δυνατόν πλησιέστερη στις 25° για οχήματα των κατηγοριών M1 και N1 και στις 15° για οχήματα όλων των άλλων κατηγοριών.
                  
               
                  
                     6.2.
                  
                  
                     Επίτευξη ασφάλειας του οχήματος για δοκιμές αγκυρώσεων ζωνών ασφαλείας.
                  
               
                  
                     6.2.1.
                  
                  
                     Η μέθοδος που χρησιμοποιείται για τη συγκράτηση του οχήματος κατά τη διάρκεια της δοκιμής δεν πρέπει να έχει ως αποτέλεσμα την ενίσχυση των αγκυρώσεων των ζωνών ασφαλείας και του χώρου αγκύρωσής τους ή την ελάττωση της κανονικής παραμόρφωσης της δομής.
                  
               
                  
                     6.2.2.
                  
                  
                     Ένας μηχανισμός ασφάλισης θεωρείται ικανοποιητικός, εάν δεν έχει καμία επίδραση σε έναν χώρο που εκτείνεται σε όλο το εύρος της δομής και εάν το όχημα ή η δομή είναι μπλοκαρισμένο ή σταθεροποιημένο εμπρός, σε μια απόσταση τουλάχιστον 500 mm από την προς δοκιμή αγκύρωση, και συγκρατείται ή σταθεροποιείται πίσω σε απόσταση 300 mm τουλάχιστον από αυτή την αγκύρωση.
                  
               
                  
                     6.2.3.
                  
                  
                     Συνιστάται να στηρίζεται η δομή σε στηρίγματα διατεταγμένα κατά προσέγγιση στην ίδια γραμμή με τους άξονες των τροχών ή, εφόσον αυτό δεν είναι δυνατόν, στην ίδια γραμμή με τα σημεία στερέωσης του συστήματος ανάρτησης.
                  
               
                  
                     6.2.4.
                  
                  
                     Εάν χρησιμοποιείται διαφορετική μέθοδος ασφάλισης από εκείνη που περιγράφεται στα σημεία 6.2.1 έως 6.2.3 του παρόντος κανονισμού, πρέπει να προσκομισθούν αποδείξεις ότι αυτή είναι ισοδύναμη.
                  
               
                  
                     6.3.
                  
                  
                     Γενικές απαιτήσεις δοκιμής για αγκυρώσεις ζωνών ασφαλείας
                  
               
                  
                     6.3.1.
                  
                  
                     Όλες οι αγκυρώσεις της ίδιας ομάδας καθισμάτων πρέπει να δοκιμάζονται ταυτόχρονα. Εντούτοις, εάν υπάρχει κίνδυνος η μη συμμετρική κατανομή του φορτίου στα καθίσματα και/ή στις αγκυρώσεις να οδηγήσει σε αποτυχία, μπορεί να διεξαχθεί μια επιπλέον δοκιμή με μη συμμετρική κατανομή του φορτίου.
                  
               
                  
                     6.3.2.
                  
                  
                     Η δύναμη έλξης πρέπει να ασκείται υπό γωνία 10° ± 5° άνω της οριζοντίου επί ενός επιπέδου παραλλήλου προς το διάμηκες μέσο επίπεδο του οχήματος.
                     Αρχικά εφαρμόζεται φορτίο ίσο προς το 10 % με αντοχή ± 30 % του φορτίου-στόχου· στη συνέχεια το φορτίο αυξάνεται έως να καλυφθεί το 100 % του φορτίου-στόχου.
                  
               
                  
                     6.3.3.
                  
                  
                     Η εφαρμογή του πλήρους φορτίου θα πρέπει να επιτευχθεί όσον το δυνατόν συντομότερα και εντός 60 δευτερολέπτων κατ’ ανώτατο όριο.
                     Εντούτοις, ο κατασκευαστής μπορεί να ζητήσει την εφαρμογή του φορτίου ενός 4 δευτερολέπτων.
                     Οι αγκυρώσεις πρέπει να αντέχουν το εξειδικευμένο φορτίο τουλάχιστον επί 0,2 δευτερόλεπτα.
                  
               
                  
                     6.3.4.
                  
                  
                     Οι μηχανισμοί έλξης οι οποίοι θα χρησιμοποιηθούν στις δοκιμές οι οποίες περιγράφονται παρακάτω στο σημείο 6.4 απεικονίζονται στο παράρτημα 5. Οι μηχανισμοί που εμφαίνονται στο σχήμα 1 του παραρτήματος 5 τοποθετούνται στο μαξιλάρι του καθίσματος και, εφόσον είναι δυνατόν, ωθούνται στο ερεισίνωτο ενώ ο ιμάντας της ζώνης σφίγγεται γύρω από αυτό. Ο μηχανισμός που εμφαίνεται στο σχήμα 2 του παραρτήματος 5 τοποθετείται στη σωστή θέση, ο ιμάντας της ζώνης στερεώνεται πάνω από το μηχανισμό και τραβιέται ώσπου να σφιχτεί. Στις αγκυρώσεις ζωνών ασφαλείας δεν εφαρμόζεται αρχικό φορτίο μεγαλύτερο από το ελάχιστο απαραίτητο για τη σωστή τοποθέτηση του μηχανισμού δοκιμής, στη διάρκεια αυτής της ενέργειας.
                     Ο μηχανισμός έλξης, που μπορεί να έχει πλάτος 254 ή 406 mm και χρησιμοποιείται σε κάθε θέση καθημένου, πρέπει να έχει πλάτος όσο το δυνατόν πλησιέστερο της απόστασης μεταξύ των κάτω αγκυρώσεων.
                     Ο μηχανισμός έλξης πρέπει να είναι τοποθετημένος έτσι ώστε να αποφεύγεται κάθε παρεμβολή που θα μπορούσε να επηρεάσει το φορτίο ή την κατανομή του φορτίου.
                  
               
                  
                     6.3.5.
                  
                  
                     Οι αγκυρώσεις των θέσεων που έχουν άνω αγκυρώσεις πρέπει να υποβάλλονται σε δοκιμές υπό τις ακόλουθες συνθήκες:
                  
               
                  
                     6.3.5.1.
                  
                  
                     Εμπρόσθιες πλευρικές θέσεις:
                     Οι αγκυρώσεις ζωνών πρέπει να υποβάλλονται στη δοκιμή που προδιαγράφεται στο σημείο 6.4.1, κατά την οποία τα φορτία μεταδίδονται σ’ αυτές διαμέσου ενός μηχανισμού ο οποίος αναπαράγει τη γεωμετρία μιας ζώνης ασφαλείας τριών σημείων και που περιλαμβάνει ένα συσπειρωτήρα με άξονα μεταδόσεως ή έναν οδηγό ιμάντα στην άνω αγκύρωση. Επιπλέον, εάν ο αριθμός των αγκυρώσεων είναι μεγαλύτερος από εκείνον που αναφέρεται στο σημείο 5.3, αυτές οι αγκυρώσεις πρέπει να υπόκεινται στη δοκιμή που προσδιορίζεται στο σημείο 6.4.5, κατά την οποία τα φορτία μεταβιβάζονται στις αγκυρώσεις μέσω μιας συσκευής που αναπαράγει τη γεωμετρία του τύπου ζώνης ασφαλείας που προορίζεται για αυτά.
                  
               
                  
                     6.3.5.1.1.
                  
                  
                     Αν ο συσπειρωτήρας δεν είναι στερεωμένος στην προδιαγραφόμενη κάτω εξωτερική αγκύρωση ή αν είναι στερεωμένος στην άνω αγκύρωση, οι κάτω αγκυρώσεις πρέπει επίσης να υποβληθούν στη δοκιμή που προδιαγράφεται στο σημείο 6.4.3.
                  
               
                  
                     6.3.5.1.2.
                  
                  
                     Στην περίπτωση που προβλέπεται στα σημεία 6.4.1 και 6.4.3 δοκιμές δύνανται να διενεργηθούν επί δύο διαφορετικών δομών με αίτηση του κατασκευαστή.
                  
               
                  
                     6.3.5.2.
                  
                  
                     Οπίσθιες πλευρικές θέσεις και όλες οι κεντρικές θέσεις:
                     Οι αγκυρώσεις υποβάλλονται στη δοκιμή που προβλέπεται στο σημείο 6.4.2, κατά την οποία τα φορτία μεταδίδονται σ’ αυτές διαμέσου ενός μηχανισμού ο οποίος αναπαράγει τη γεωμετρία μιας ζώνης ασφαλείας τριών σημείων χωρίς συσπειρωτήρα, και στη δοκιμή που προβλέπεται στο σημείο 6.4.3 κατά την οποία τα φορτία μεταδίδονται στις δύο κάτω αγκυρώσεις διαμέσου ενός μηχανισμού ο οποίος αναπαράγει τη γεωμετρία μιας κάτω του υπογαστρίου ζώνης. Οι δύο δοκιμές δύνανται να διενεργηθούν επί δύο διαφορετικών δομών εφόσον το ζητήσει ο κατασκευαστής.
                  
               
                  
                     6.3.5.3.
                  
                  
                     Όταν ένας κατασκευαστής παραδίδει το όχημά του με εγκατεστημένες ζώνες ασφαλείας, οι αντίστοιχες αγκυρώσεις μπορούν, κατ’ αίτηση του κατασκευαστή, να υποβληθούν σε δοκιμή κατά τη διάρκεια της οποίας τα φορτία μεταδίδονται σ’ αυτές διαμέσου ενός μηχανισμού ο οποίος αναπαράγει τη γεωμετρία των ζωνών ασφαλείας στις οποίες πρέπει να προσαρτηθούν οι αγκυρώσεις.
                  
               
                  
                     6.3.6.
                  
                  
                     Όταν οι πλευρικές θέσεις και οι κεντρικές θέσεις δεν διαθέτουν άνω αγκυρώσεις, οι κάτω αγκυρώσεις πρέπει να υποβληθούν στη δοκιμή η οποία προδιαγράφεται στο σημείο 6.4.3, κατά την οποία οι δυνάμεις μεταδίδονται σ’ αυτές μέσω ενός μηχανισμού ο οποίος αναπαράγει τη γεωμετρία μιας κάτω του υπογαστρίου ζώνης.
                  
               
                  
                     6.3.7.
                  
                  
                     Αν το όχημα έχει σχεδιαστεί για να δέχεται άλλους μηχανισμούς οι οποίοι εμποδίζουν τους ιμάντες να συνδεθούν κατευθείαν στις αγκυρώσεις χωρίς παρέμβαση κυλίνδρων κ.λπ., ή οι οποίοι απαιτούν αγκυρώσεις επιπλέον αυτών οι οποίες αναφέρονται στο σημείο 5.3, η ζώνη ασφαλείας ή ένα σύστημα καλωδίων, κυλίνδρων κ.λπ., αντιπροσωπευτικό των εξαρτημάτων της ζώνης ασφαλείας, θα συνδεθεί με έναν τέτοιο μηχανισμό στις αγκυρώσεις εντός του οχήματος, και αυτές θα υποβληθούν στις δοκιμές σύμφωνα με την παράγραφο 6.4, αναλόγως με την περίπτωση.
                  
               
                  
                     6.3.8.
                  
                  
                     Είναι δυνατόν να χρησιμοποιηθεί μέθοδος δοκιμής άλλη από αυτές που προδιαγράφονται στο σημείο 6.3, αλλά στην περίπτωση αυτή πρέπει να αποδειχθεί η ισοδυναμία της.
                  
               
                  
                     6.4.
                  
                  
                     Ειδικές απαιτήσεις δοκιμής για αγκυρώσεις ζωνών ασφαλείας
                  
               
                  
                     6.4.1.
                  
                  
                     Δοκιμή σε ζώνες ασφαλείας τριών σημείων οι οποίες περιλαμβάνουν ένα συσπειρωτήρα με άξονα μεταδόσεως επί του ορθοστάτη που είναι στερεωμένος στη άνω αγκύρωση.
                  
               
                  
                     6.4.1.1.
                  
                  
                     Μια ειδική τροχαλία ή ένας άξονας μεταδόσεως καλωδίου ή ιμάντας που είναι ειδικά προσαρμοσμένος για να μεταδίδει τις δυνάμεις οι οποίες προέρχονται από τον μηχανισμό έλξης, ή η τροχαλία ή ο άξονας μεταδόσεως που παρέχει ο κατασκευαστής, τοποθετείται στην άνω αγκύρωση.
                  
               
                  
                     6.4.1.2.
                  
                  
                     Ένα φορτίο δοκιμής των 1 350 daN ± 20 daN εφαρμόζεται σε έναν μηχανισμό έλξης (βλέπε παράρτημα 5, σχήμα 2) συνδεδεμένο στις αγκυρώσεις της ίδιας ζώνης, μέσω ενός μηχανισμού που αναπαράγει τη γεωμετρία του ιμάντα αυτής της ζώνης ασφαλείας ο οποίος ευρίσκεται στο άνω μέρος του κορμού. Στην περίπτωση οχημάτων κατηγοριών άλλων από τις M1 και N1, το φορτίο δοκιμής πρέπει να ανέρχεται σε 675 ± 20 daN, εκτός από τα οχήματα των κατηγοριών M3 και N3 για τα οποία το φορτίο δοκιμής πρέπει να ανέρχεται σε 450 ± 20 daN.
                  
               
                  
                     6.4.1.3.
                  
                  
                     Συγχρόνως δύναμη έλξης των 1 350 daN ± 20 daN εφαρμόζεται σε ένα μηχανισμό έλξης (βλέπε παράρτημα 5, σχήμα 1) συνδεδεμένο στις δύο αγκυρώσεις κάτω πρόσδεσης. Στην περίπτωση οχημάτων κατηγοριών άλλων από τις M1 και N1, το φορτίο δοκιμής πρέπει να ανέρχεται σε 675 ± 20 daN, εκτός από τα οχήματα των κατηγοριών M3 και N3 για τα οποία το φορτίο δοκιμής πρέπει να ανέρχεται σε 450 ± 20 daN.
                  
               
                  
                     6.4.2.
                  
                  
                     Δοκιμή με επίδειξη ζωνών ασφαλείας τριών σημείων χωρίς ή με συσπειρωτήρα στην αγκύρωση άνω πρόσδεσης
                  
               
                  
                     6.4.2.1.
                  
                  
                     Ένα φορτίο δοκιμής 1 350 daN ± 20 daN εφαρμόζεται σε ένα μηχανισμό έλξης (βλέπε παράρτημα 5, σχήμα 2) συνδεδεμένο με την άνω αγκύρωση και με την κάτω αγκύρωση της ίδιας ζώνης την ευρισκόμενη στην αντίθετη πλευρά, με τη χρησιμοποίηση, αν τον προμηθεύει ο κατασκευαστής, ενός συσπειρωτήρα στερεωμένου στην άνω αγκύρωση. Στην περίπτωση οχημάτων κατηγοριών άλλων από τις M1 και N1, το φορτίο δοκιμής πρέπει να ανέρχεται σε 675 ± 20 daN, εκτός από τα οχήματα των κατηγοριών M3 και N3 για τα οποία το φορτίο δοκιμής πρέπει να ανέρχεται σε 450 ± 20 daN.
                  
               
                  
                     6.4.2.2.
                  
                  
                     Συγχρόνως δύναμη έλξης 1 350 daN ± 20 daN πρέπει να εφαρμόζεται σε ένα μηχανισμό έλξης (βλέπε παράρτημα 5, σχήμα 1) συνδεδεμένο με τις δύο κάτω αγκυρώσεις. Στην περίπτωση οχημάτων κατηγοριών άλλων από τις M1 και N1, το φορτίο δοκιμής πρέπει να ανέρχεται σε 675 ± 20 daN, εκτός από τα οχήματα των κατηγοριών M3 και N3 για τα οποία το φορτίο δοκιμής πρέπει να ανέρχεται σε 450 ± 20 daN.
                  
               
                  
                     6.4.3.
                  
                  
                     Δοκιμή με επίδειξη ζωνών ασφαλείας κάτω του υπογαστρίου
                     Εφαρμόζεται ένα φορτίο δοκιμής 2 225 daN ± 20 daN σε ένα μηχανισμό έλξης (βλέπε παράρτημα 5, σχήμα 1) συνδεδεμένο με τις δύο κάτω αγκυρώσεις. Στην περίπτωση οχημάτων κατηγοριών άλλων από τις M1 και N1, το φορτίο δοκιμής πρέπει να ανέρχεται σε 1 110 ± 20 daN, εκτός από τα οχήματα των κατηγοριών M3 και N3 για τα οποία το φορτίο δοκιμής πρέπει να ανέρχεται σε 740 ± 20 daN.
                  
               
                  
                     6.4.4.
                  
                  
                     Δοκιμή για αγκυρώσεις διευθετημένες εξολοκλήρου μέσα στη δομή του καθίσματος ή κατανεμημένες μεταξύ της δομής του οχήματος και αυτής του καθίσματος
                  
               
                  
                     6.4.4.1.
                  
                  
                     Εκτελείται, ανάλογα με την περίπτωση, η δοκιμή η οποία προσδιορίζεται παραπάνω στα σημεία 6.4.1, 6.4.2 και 6.4.3 προσθέτοντας ταυτόχρονα, για κάθε κάθισμα και κάθε ομάδα καθισμάτων, τη συμπληρωματική δύναμη που αναφέρεται παρακάτω.
                  
               
                  
                     6.4.4.2.
                  
                  
                     Εκτός των δυνάμεων που αναφέρονται στα σημεία 6.4..1, 6.4.2 και 6.4.3, εφαρμόζεται επί της δομής του καθίσματος δύναμη ίση με 20 φορές το βάρος του πλήρους καθίσματος. Το φορτίο αδράνειας πρέπει να εφαρμόζεται στο κάθισμα ή στα μέρη του καθίσματος που αντιστοιχούν στη φυσική επίπτωση της μάζας του εν λόγω καθίσματος στις αγκυρώσεις του καθίσματος. Ο καθορισμός του επιπλέον εφαρμοζόμενου φορτίου ή φορτίων και η κατανομή του φορτίου πρέπει να γίνονται από τον κατασκευαστή και να εγκρίνονται από την τεχνική υπηρεσία.
                     Για τις κατηγορίες M2 και N2, η δύναμη αυτή πρέπει να είναι ίση προς 10 φορές τη μάζα ολόκληρου του καθίσματος· για τις κατηγορίες M3 και N3, η δύναμη αυτή πρέπει να είναι ίση προς 6,6 φορές τη μάζα ολόκληρου του καθίσματος.
                  
               
                  
                     6.4.5.
                  
                  
                     Δοκιμή με επίδειξη ζώνης ειδικού τύπου
                  
               
                  
                     6.4.5.1.
                  
                  
                     Εφαρμόζεται ένα φορτίο δοκιμής 1 350 ± 20 daN σε ένα μηχανισμό έλξης (βλέπε παράρτημα 5, σχήμα 2) συνδεδεμένο στις αγκυρώσεις μιας τέτοιας ζώνης ασφαλείας μέσω μηχανισμού που αναπαράγει τη γεωμετρία του άνω θωρακικού ιμάντα ή ιμάντων.
                  
               
                  
                     6.4.5.2.
                  
                  
                     Ταυτόχρονα, μια δύναμη έλξης 1 350 ± 20 daN εφαρμόζεται σε μηχανισμό έλξης (βλέπε παράρτημα 5, σχήμα 3) συνδεδεμένο με τις δύο κάτω αγκυρώσεις.
                  
               
                  
                     6.4.5.3.
                  
                  
                     Στην περίπτωση οχημάτων κατηγοριών άλλων από τις M1 και N1, το φορτίο δοκιμής πρέπει να ανέρχεται σε 675 ± 20 daN, εκτός από τα οχήματα των κατηγοριών M3 και N3 για τα οποία το φορτίο δοκιμής πρέπει να ανέρχεται σε 450 ± 20 daN.
                  
               
                  
                     6.4.6.
                  
                  
                     Δοκιμή για καθίσματα με μέτωπο προς τα πίσω.
                  
               
                  
                     6.4.6.1.
                  
                  
                     Τα σημεία αγκύρωσης υποβάλλονται σε δοκιμή με τις δυνάμεις που προδιαγράφονται στα σημεία 6.4.1, 6.4.2 και 6.4.3, αναλόγως. Σε κάθε περίπτωση, το φορτίο δοκιμής αντιστοιχεί προς το φορτίο που προβλέπεται για οχήματα των κατηγοριών M3 ή N3.
                  
               
                  
                     6.4.6.2.
                  
                  
                     Το φορτίο δοκιμής πρέπει να έχει κατεύθυνση προς τα εμπρός σε σχέση με την εν λόγω θέση καθημένου, σύμφωνα με τη διαδικασία που προβλέπεται στο σημείο 6.3.
                  
               
                  
                     6.4.7.
                  
                  
                     Δοκιμή για καθίσματα με πλευρική κατεύθυνση.
                  
               
                  
                     6.4.7.1.
                  
                  
                     Τα σημεία αγκύρωσης υποβάλλονται σε δοκιμή με τις δυνάμεις που προδιαγράφονται στο σημείο 6.4.3 για οχήματα της κατηγορίας M3.
                  
               
                  
                     6.4.7.2.
                  
                  
                     Το φορτίο δοκιμής πρέπει να έχει κατεύθυνση προς τα εμπρός σε σχέση με το όχημα σύμφωνα με τη διαδικασία που προβλέπεται στο σημείο 6.3. Στην περίπτωση που τα πλευρικά καθίσματα είναι συγκεντρωμένα σε μια βασική δομή, τα σημεία αγκύρωσης ζωνών ασφαλείας για κάθε θέση καθημένου της ομάδας καθισμάτων πρέπει να υποβάλλονται σε δοκιμή χωριστά. Επιπλέον πρέπει να υποβάλλεται σε δοκιμή η βασική δομή, όπως περιγράφεται στο σημείο 6.4.8.
                  
               
                  
                     6.4.7.3.
                  
                  
                     Στο σχήμα 1β του παραρτήματος 5 απεικονίζεται η διάταξη έλξης που είναι ειδικά προσαρμοσμένη για τη δοκιμή των πλευρικών καθισμάτων.
                  
               
                  
                     6.4.8.
                  
                  
                     Δοκιμή της βασικής δομής των πλευρικών καθισμάτων
                  
               
                  
                     6.4.8.1.
                  
                  
                     Η βασική δομή του πλευρικού καθίσματος ή μιας ομάδας πλευρικών καθισμάτων υποβάλλεται σε δοκιμή σύμφωνα με τις δυνάμεις που προβλέπονται στο σημείο 6.4.3 για οχήματα της κατηγορίας M3.
                  
               
                  
                     6.4.8.2.
                  
                  
                     Το φορτίο δοκιμής πρέπει να έχει κατεύθυνση προς τα εμπρός σε σχέση με το όχημα σύμφωνα με τη διαδικασία που προβλέπεται στο σημείο 6.3. Στην περίπτωση που τα πλευρικά καθίσματα είναι συγκεντρωμένα σε μία ομάδα, η βασική δομή πρέπει να δοκιμάζεται ταυτόχρονα για κάθε θέση καθημένου της ομάδας καθισμάτων.
                  
               
                  
                     6.4.8.3.
                  
                  
                     Το σημείο άσκησης των δυνάμεων που περιγράφονται στα σημεία 6.4.3 και 6.4.4 πρέπει να είναι όσον το δυνατόν εγγύτερα προς το σημείο «H» και στη γραμμή που ορίζεται από ένα οριζόντιο επίπεδο και ένα κατακόρυφο εγκάρσιο επίπεδο που διέρχεται από το αντίστοιχο σημείο «H» κάθε θέσης καθημένου.
                  
               
                  
                     6.5.
                  
                  
                     Στην περίπτωση ομάδας καθισμάτων όπως περιγράφεται στο σημείο 1. του παραρτήματος 7, μπορεί να διεξαχθεί η δοκιμή δυναμικής του παραρτήματος 7, κατ’ επιλογή του κατασκευαστή του οχήματος, ως εναλλακτική λύση της στατικής δοκιμής που περιγράφεται στα σημεία 6.3 και 6.4.
                  
               7.   ΕΠΙΘΕΩΡΗΣΗ ΚΑΤΑ ΤΗ ΔΙΑΡΚΕΙΑ ΚΑΙ ΜΕΤΑ ΤΙΣ ΣΤΑΤΙΚΕΣ ΔΟΚΙΜΕΣ ΤΩΝ ΑΓΚΥΡΩΣΕΩΝ ΖΩΝΩΝ ΑΣΦΑΛΕΙΑΣ
         
                  
                     7.1.
                  
                  
                     Όλες οι αγκυρώσεις πρέπει να αντέχουν στη δοκιμή που περιγράφεται στα σημεία 6.3 και 6.4. Μια μόνιμη παραμόρφωση, καθώς και μια μερική ρήξη ή θραύση οποιασδήποτε αγκύρωσης ή άλλου συνδεδεμένου μέρους, δεν συνεπάγεται αποτυχία, εάν τα αντικείμενα αυτά αντέχουν την απαιτούμενη δύναμη για τον προσδιορισμένο χρόνο. Στη διάρκεια της δοκιμής θα τηρούνται τα ελάχιστα διαστήματα για τις πραγματικές κάτω αγκυρώσεις όπως προσδιορίζεται στο σημείο 5.4.2.5, καθώς και οι απαιτήσεις του σημείου 5.4.3.6 για τις ενεργούς άνω αγκυρώσεις.
                  
               
                  
                     7.1.1.
                  
                  
                     Για οχήματα της κατηγορίας M1 συνολικής επιτρεπτής μάζας 2,5 τόνων, εάν η άνω αγκύρωση ζώνης ασφαλείας είναι προσαρτημένη στη δομή του καθίσματος, η ενεργός άνω αγκύρωση δεν πρέπει να μετατοπίζεται στη διάρκεια της δοκιμής προς τα εμπρός ενός εγκάρσιου επιπέδου που διέρχεται από το σημείο R και το σημείο C του εν λόγω καθίσματος (βλέπε σχήμα 1 του παραρτήματος 3 του παρόντος κανονισμού).
                     Για οχήματα άλλα από όσα αναφέρονται παραπάνω, η ενεργός άνω αγκύρωση ζώνης ασφαλείας δεν πρέπει να μετατοπίζεται στη διάρκεια της δοκιμής προς τα εμπρός ενός εγκάρσιου επιπέδου με κλίση 10° προς τα εμπρός το οποίο διέρχεται από το σημείο R του καθίσματος.
                     Η μέγιστη μετατόπιση του σημείου της ενεργού άνω αγκύρωσης πρέπει να μετράται στη διάρκεια της δοκιμής.
                     Εάν η μετατόπιση του σημείου της ενεργού άνω αγκύρωσης υπερβαίνει το παραπάνω αναφερόμενο όριο, ο κατασκευαστής πρέπει να αποδείξει στην τεχνική υπηρεσία ότι δεν υπάρχει κανένας κίνδυνος για το χρήστη. Για παράδειγμα, η διαδικασία δοκιμής σύμφωνα με τον κανονισμό αριθ. 94 ή μια δοκιμή με καταπέλτη εφαρμόζοντας την αντίστοιχη ώθηση μπορούν να διεξαχθούν για να αποδειχθεί ότι υπάρχει επαρκής χώρος επιβίωσης.
                  
               
                  
                     7.2.
                  
                  
                     Σε οχήματα στα οποία χρησιμοποιούνται τέτοιοι μηχανισμοί, οι μηχανισμοί μετατόπισης και εμπλοκής που παρέχουν τη δυνατότητα στους χρήστες όλων των καθισμάτων να εγκαταλείπουν το όχημα πρέπει να εξακολουθούν να λειτουργούν χειρωνακτικά αφότου αρθεί η δύναμη έλξης.
                  
               
                  
                     7.3.
                  
                  
                     Μετά τη δοκιμή πρέπει να σημειώνεται κάθε ζημία στις αγκυρώσεις και στις δομές που φέρουν το φορτίο στη διάρκεια των δοκιμών.
                  
               
                  
                     7.4.
                  
                  
                     Κατά παρέκκλιση, οι άνω αγκυρώσεις, οι οποίες έχουν τοποθετηθεί σε ένα ή περισσότερα καθίσματα οχημάτων της κατηγορίας M3 και οχημάτων της κατηγορίας M2, με μέγιστη μάζα άνω των 3,5 τόνων, που ικανοποιούν τις απαιτήσεις του κανονισμού αριθ. 80, δεν χρειάζεται να ικανοποιούν τις απαιτήσεις του σημείου 7.1, όσον αφορά τη συμμόρφωση προς την παράγραφο 5.4.3.6.
                  
               8.   ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ ΟΧΗΜΑΤΟΣ
         
                  
                     8.1.
                  
                  
                     Κάθε τροποποίηση του τύπου οχήματος κοινοποιείται στην αρχή έγκρισης τύπου που έχει εγκρίνει τον συγκεκριμένο τύπο οχήματος. Η αρχή δύναται στη συνέχεια είτε:
                  
               
                  
                     8.1.1.
                  
                  
                     να θεωρήσει ότι οι τροποποιήσεις δεν είναι πιθανόν να έχουν αξιοσημείωτο δυσμενές αποτέλεσμα και ότι, σε κάθε περίπτωση, το όχημα εξακολουθεί να πληροί τις προϋποθέσεις· ή
                  
               
                  
                     8.1.2.
                  
                  
                     να απαιτήσει νέα έκθεση δοκιμής από την υπεύθυνη για τη διεξαγωγή των δοκιμών τεχνική υπηρεσία.
                  
               
                  
                     8.2.
                  
                  
                     Η επιβεβαίωση ή η απόρριψη χορήγησης της έγκρισης, με ειδική αναφορά στις μετατροπές, κοινοποιείται, σύμφωνα με τη διαδικασία που καθορίζεται στο σημείο 4.3 ανωτέρω, στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό.
                  
               
                  
                     8.3.
                  
                  
                     Η αρμόδια αρχή η οποία χορηγεί επέκταση της έγκρισης εκχωρεί αύξοντα αριθμό για κάθε τέτοια επέκταση και ενημερώνει σχετικά τα άλλα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, με τη διαβίβαση δελτίου κοινοποίησης σύμφωνα με το υπόδειγμα στο παράρτημα 1 του παρόντος κανονισμού.
                  
               9.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
         Οι διαδικασίες συμμόρφωσης της παραγωγής πρέπει να συμμορφώνονται με εκείνες που ορίζονται στο προσάρτημα 1 της συμφωνίας (E/ECE/TRANS/505/Rev.3), με τις ακόλουθες απαιτήσεις:
         
                  
                     9.1.
                  
                  
                     Κάθε όχημα που φέρει σήμα έγκρισης όπως περιγράφεται σύμφωνα με τον παρόντα κανονισμό, πρέπει να πληροί τις προϋποθέσεις του πρότυπου εγκεκριμένου οχήματος όσον αφορά τις λεπτομέρειες που επηρεάζουν τα χαρακτηριστικά των αγκυρώσεων ζωνών ασφαλείας.
                  
               
                  
                     9.2.
                  
                  
                     Προς επαλήθευση της συμμόρφωσης σύμφωνα με την παραπάνω παράγραφο 9.1, λαμβάνεται ως δείγμα επαρκής αριθμός οχημάτων μαζικής παραγωγής που φέρουν το σήμα έγκρισης', όπως απαιτεί ο παρών κανονισμός για τη διεξαγωγή τυχαίων ελέγχων.
                  
               
                  
                     9.3.
                  
                  
                     Κατά γενικό κανόνα οι έλεγχοι που αναφέρονται παραπάνω περιορίζονται στη λήψη μετρήσεων. Εντούτοις, εφόσον είναι απαραίτητο, τα οχήματα πρέπει να υπόκεινται σε ορισμένες από τις δοκιμές που περιγράφονται στο σημείο 6. παραπάνω και επιλέγονται από την τεχνική υπηρεσία που διεξάγει τις δοκιμές έγκρισης.
                  
               10.   ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
         
                  
                     10.1.
                  
                  
                     Η έγκριση που χορηγείται σε τύπο οχήματος σύμφωνα με τον παρόντα κανονισμό μπορεί να ανακληθεί, εάν δεν πληρούνται οι απαιτήσεις που ορίζονται στην ανωτέρω παράγραφο 9.1 ή εάν οι ζωνών ασφαλείας απέτυχαν στους ελέγχους που προσδιορίζονται στην ανωτέρω παράγραφο 9.
                  
               
                  
                     10.2.
                  
                  
                     Εάν ένα συμβαλλόμενο μέρος της συμφωνίας, το οποίο εφαρμόζει τον παρόντα κανονισμό, ανακαλέσει έγκριση που έχει χορηγήσει κατά το παρελθόν, πρέπει να ενημερώσει πάραυτα τα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω ανακοίνωσης, σύμφωνα με το υπόδειγμα που παρατίθεται στο παράρτημα 1 του παρόντος κανονισμού.
                  
               11.   ΟΔΗΓΙΕΣ ΧΡΗΣΗΣ
         Οι κρατικές αρχές μπορούν να απαιτήσουν, για κάθε όχημα καταχωρισμένο στα μητρώα τους, να αναφέρει ο κατασκευαστής με σαφή τρόπο στις οδηγίες χρήσης του οχήματος:
         
                  
                     11.1.
                  
                  
                     τη θέση των αγκυρώσεων· και
                  
               
                  
                     11.2.
                  
                  
                     τους τύπους ζώνης για τους οποίους προορίζονται οι αγκυρώσεις (βλέπε παράρτημα 1, σημείο 5).
                  
               12.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
         Εάν ο κάτοχος της έγκρισης παύσει ολοσχερώς την κατασκευή ενός τύπου αγκυρώσεων ζωνών ασφαλείας που εγκρίνονται σύμφωνα με τον παρόντα κανονισμό, πρέπει να το κοινοποιήσει στην αρχή που χορήγησε την έγκριση. Αφού λάβει τη σχετική κοινοποίηση, η εν λόγω αρχή υποχρεούται να ενημερώσει σχετικά τα υπόλοιπα συμβαλλόμενα μέρη της συμφωνίας του 1958, τα οποία εφαρμόζουν τον παρόντα κανονισμό, μέσω ανακοίνωσης σύμφωνα με το πρότυπο που παρατίθεται στο παράρτημα 1 του παρόντος κανονισμού.
         13.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΝΕΡΓΕΙΑ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
         Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των αρμόδιων για την έγκριση τύπου αρχών που χορηγούν εγκρίσεις και στις οποίες πρέπει να στέλνονται τα εκδοθέντα σε άλλες χώρες έγγραφα που πιστοποιούν έγκριση ή επέκταση ή άρνηση ή ανάκληση έγκρισης.
         14.   ΜΕΤΑΒΑΤΙΚΕΣ ΔΙΑΤΑΞΕΙΣ
         
                  
                     14.1.
                  
                  
                     Από την επίσημη ημερομηνία έναρξης ισχύος της σειράς τροποποιήσεων 06, κανένα συμβαλλόμενο μέρος που εφαρμόζει τον παρόντα κανονισμό δεν θα αρνείται τη χορήγηση εγκρίσεων ΟΕΕ/ΗΕ βάσει του παρόντος κανονισμού, όπως τροποποιήθηκε με τη σειρά τροποποιήσεων 06.
                  
               
                  
                     14.2.
                  
                  
                     Δύο έτη μετά τη θέση σε ισχύ της σειράς τροποποιήσεων 06 για την τροποποίηση του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις τύπου ΟΕΕ μόνον εφόσον ικανοποιούνται οι απαιτήσεις του παρόντος κανονισμού όπως τροποποιήθηκε από τη σειρά τροποποιήσεων 06.
                  
               
                  
                     14.3.
                  
                  
                     Επτά έτη μετά τη θέση σε ισχύ της σειράς τροποποιήσεων 06 για την τροποποίηση του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό μπορούν να αρνηθούν την αναγνώριση εγκρίσεων που δεν χορηγήθηκαν σύμφωνα με τη σειράς τροποποιήσεων 06 για την τροποποίηση του παρόντος κανονισμού. Ωστόσο, οι υφιστάμενες εγκρίσεις των κατηγοριών οχημάτων που δεν επηρεάζονται από τη σειρά τροποποιήσεων 06 του παρόντος κανονισμού παραμένουν σε ισχύ και τα συμβαλλόμενα μέρη που εφαρμόζουν τον παρόντα κανονισμό εξακολουθούν να τις αποδέχονται.
                  
               
                  
                     14.4.
                  
                  
                     Για οχήματα τα οποία δεν εμπίπτουν στο σημείο 7.1.1 παραπάνω, εξακολουθούν να ισχύουν οι εγκρίσεις που χορηγήθηκαν σύμφωνα με τη σειρά τροποποιήσεων 04 για την τροποποίηση του παρόντος κανονισμού.
                  
               
                  
                     14.5.
                  
                  
                     Για οχήματα που δεν εμπίπτουν στο συμπλήρωμα 4 της σειράς τροποποιήσεων 05 του παρόντος κανονισμού εξακολουθούν να ισχύουν οι υφιστάμενες εγκρίσεις, εφόσον αυτές χορηγήθηκαν σύμφωνα με τη σειρά τροποποιήσεων 05 μέχρι το συμπλήρωμα 3 αυτής.
                  
               
                  
                     14.6.
                  
                  
                     Από την ημερομηνία της επίσημης έναρξης της ισχύος του συμπληρώματος 5 της σειράς τροποποιήσεων 05, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το συμπλήρωμα 5 της σειράς τροποποιήσεων 05.
                  
               
                  
                     14.7.
                  
                  
                     Για οχήματα που δεν εμπίπτουν στο συμπλήρωμα 5 της σειράς τροποποιήσεων 05 του παρόντος κανονισμού εξακολουθούν να ισχύουν οι υφιστάμενες εγκρίσεις, εφόσον αυτές χορηγήθηκαν σύμφωνα με τη σειρά τροποποιήσεων 05 μέχρι το συμπλήρωμα 3 αυτής.
                  
               
                  
                     14.8.
                  
                  
                     Από τις 20 Φεβρουαρίου 2005, για τα οχήματα της κατηγορίας M1, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις ΟΕΕ μόνον εφόσον ικανοποιούνται οι απαιτήσεις του παρόντος κανονισμού, όπως τροποποιήθηκε από το συμπλήρωμα 5 της σειράς τροποποιήσεων 05.
                  
               
                  
                     14.9.
                  
                  
                     Από τις 20 Φεβρουαρίου 2007, για τα οχήματα της κατηγορίας M1, τα συμβαλλόμενα μέρη που εφαρμόζουν το παρόντα κανονισμό μπορούν να αρνούνται την αναγνώριση εγκρίσεων εφόσον αυτές δεν χορηγήθηκαν σύμφωνα με το συμπλήρωμα 5 της σειράς τροποποιήσεων 05 του παρόντος κανονισμού.
                  
               
                  
                     14.10.
                  
                  
                     Από τις 16 Ιουλίου 2006, για τα οχήματα της κατηγορίας Ν, τα συμβαλλόμενα μέρη που εφαρμόζουν το παρόντα κανονισμό χορηγούν εγκρίσεις μόνον εφόσον ο εν λόγω τύπος οχημάτων ικανοποιεί τις απαιτήσεις του παρόντος κανονισμού, όπως τροποποιήθηκε από το συμπλήρωμα 5 της σειράς τροποποιήσεων 05.
                  
               
                  
                     14.11.
                  
                  
                     Από τις 16 Ιουλίου 2008, για τα οχήματα της κατηγορίας Ν, τα συμβαλλόμενα μέρη που εφαρμόζουν το παρόντα κανονισμό μπορούν να αρνούνται την αναγνώριση εγκρίσεων εφόσον αυτές δεν χορηγήθηκαν σύμφωνα με το συμπλήρωμα 5 της σειράς τροποποιήσεων 05 του παρόντος κανονισμού.
                  
               
                  
                     14.12.
                  
                  
                     Από την επίσημη ημερομηνία έναρξης ισχύος της σειράς τροποποιήσεων 07, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 07.
                  
               
                  
                     14.13.
                  
                  
                     Τα συμβαλλόμενα μέρη που εφαρμόζουν τον παρόντα κανονισμό θα χορηγούν, 24 μήνες από την ημερομηνία έναρξης ισχύος της σειράς τροποποιήσεων 07, έγκριση μόνο αν πληρούνται οι απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 07.
                  
               
                  
                     14.14.
                  
                  
                     Αρχής γενομένης 36 μήνες από την ημερομηνία έναρξης ισχύος της σειράς τροποποιήσεων 07, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται να αναγνωρίσουν εγκρίσεις που δεν χορηγήθηκαν σύμφωνα με τη σειρά τροποποιήσεων 07 του παρόντος κανονισμού.
                  
               
                  
                     14.15.
                  
                  
                     Κατά παρέκκλιση των σημείων 14.13 και 14.14, οι εγκρίσεις κατηγοριών οχημάτων σύμφωνα με τις προηγούμενες σειρές τροποποιήσεων του κανονισμού που δεν επηρεάζονται από τη σειρά τροποποιήσεων 07 παραμένουν σε ισχύ και τα συμβαλλόμενα μέρη που εφαρμόζουν τον παρόντα κανονισμό εξακολουθούν να τις αποδέχονται.
                  
               
                  
                     14.16.
                  
                  
                     Εφόσον δεν προβλέπονται απαιτήσεις σχετικά με την υποχρεωτική τοποθέτηση αγκυρώσεων ζωνών ασφαλείας για πτυσσόμενα καθίσματα στις εθνικές τους απαιτήσεις κατά τον χρόνο της προσχώρησής τους στον παρόντα κανονισμό, τα συμβαλλόμενα μέρη μπορούν να εξακολουθήσουν να μην απαιτούν αυτή την τοποθέτηση για τη χορήγηση εθνικής έγκρισης, όμως στην περίπτωση αυτή οι εν λόγω κατηγορίες λεωφορείων δεν μπορούν να λάβουν έγκριση τύπου βάσει του παρόντος κανονισμού.
                  
               
                  
                     14.17.
                  
                  
                     Από την ημερομηνία της επίσημης θέσης σε ισχύ του συμπληρώματος 2 της σειράς τροποποιήσεων 07, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων σύμφωνα με τον παρόντα κανονισμό, όπως τροποποιήθηκε με το συμπλήρωμα 2 της σειράς τροποποιήσεων 07.
                  
               
                  
                     14.18.
                  
                  
                     Με έναρξη 12 μήνες μετά την ημερομηνία της επίσημης έναρξης ισχύος του Συμπληρώματος 2 στη σειρά τροποποιήσεων 07, τα συμβαλλόμενα μέρη που εφαρμόζουν τον παρόντα κανονισμό θα χορηγούν έγκριση ΟΕΕ μόνο εάν ο προς έγκριση τύπος οχήματος συμμορφώνεται με τις απαιτήσεις του παρόντος κανονισμού, όπως τροποποιήθηκε από το συμπλήρωμα 2 της σειράς τροποποιήσεων 07.
                  
               
                  
                     14.19.
                  
                  
                     Κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση επέκτασης έγκρισης σύμφωνα με το συμπλήρωμα 2 της σειράς τροποποιήσεων 07 του παρόντος κανονισμού.
                  
               
                  
                     14.20.
                  
                  
                     Από την ημερομηνία επίσημης έναρξης ισχύος της σειράς τροποποιήσεων 08, κανένα συμβαλλόμενο μέρος που εφαρμόζει τον παρόντα κανονισμό δεν αρνείται την έκδοση εγκρίσεων ή δεν αρνείται την αποδοχή εγκρίσεων τύπου σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 08.
                  
               
                  
                     14.21.
                  
                  
                     Τα συμβαλλόμενα μέρη που εφαρμόζουν τον παρόντα κανονισμό δεν αρνούνται τη χορήγηση επεκτάσεων των εγκρίσεων τύπου για τους υφιστάμενους τύπους, με βάση τις διατάξεις που ισχύουν κατά τον χρόνο της αρχικής έγκρισης.
                  
               
                  
                     14.22.
                  
                  
                     Τα συμβαλλόμενα μέρη που εφαρμόζουν τον παρόντα κανονισμό μετά την ημερομηνία έναρξης ισχύος της σειράς τροποποιήσεων 08 δεν είναι υποχρεωμένα να αποδέχονται εγκρίσεις τύπου που χορηγήθηκαν σύμφωνα με οποιαδήποτε από τις προηγούμενες σειρές τροποποιήσεων του παρόντος κανονισμού.
                  
               
                  
                     14.23.
                  
                  
                     Από την επίσημη ημερομηνία έναρξης ισχύος της σειράς τροποποιήσεων 09, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση έγκρισης ή δεν αρνείται την αποδοχή εγκρίσεων τύπου του ΗΕ σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 09.
                  
               
                  
                     14.24.
                  
                  
                     Από την 1η Σεπτεμβρίου 2019 τα συμβαλλόμενα μέρη που εφαρμόζουν τον παρόντα κανονισμό δεν υποχρεούνται να αποδέχονται εγκρίσεις τύπου ΗΕ σύμφωνα με τις προηγούμενες σειρές τροποποιήσεων που εκδόθηκαν για πρώτη φορά μετά την 1η Σεπτεμβρίου 2019.
                  
               
                  
                     14.25.
                  
                  
                     Έως την 1η Σεπτεμβρίου 2025 τα συμβαλλόμενα μέρη που εφαρμόζουν τον παρόντα κανονισμό αποδέχονται εγκρίσεις τύπου ΗΕ σύμφωνα με τις προηγούμενες σειρές τροποποιήσεων που εκδόθηκαν πριν από την 1η Σεπτεμβρίου 2019.
                  
               
                  
                     14.26.
                  
                  
                     Από την 1η Σεπτεμβρίου 2025 τα συμβαλλόμενα μέρη που εφαρμόζουν τον παρόντα κανονισμό δεν υποχρεούνται να αποδέχονται εγκρίσεις τύπου που εκδόθηκαν στις προηγούμενες σειρές τροποποιήσεων του παρόντος κανονισμού.
                  
               
                  
                     14.27.
                  
                  
                     Κατά παρέκκλιση από τις παραπάνω μεταβατικές διατάξει, τα συμβαλλόμενα μέρη τα οποία άρχισαν να εφαρμόζουν τον παρόντα κανονισμό μετά την ημερομηνία έναρξης ισχύος της πλέον πρόσφατης σειράς τροποποιήσεων, δεν υποχρεούνται να αποδέχονται εγκρίσεις τύπου ΗΕ που χορηγήθηκαν σύμφωνα με κάποια από τις προηγούμενες σειρές τροποποιήσεων του παρόντος κανονισμού/υποχρεούνται μόνο να αποδέχονται την έγκριση τύπου ΗΕ που χορηγήθηκαν σύμφωνα με τη σειρά τροποποιήσεων 09.
                  
               
                  
                     14.28.
                  
                  
                     Παρά την παράγραφο 14.26, τα συμβαλλόμενα μέρη που εφαρμόζουν τον παρόντα κανονισμό ΗΕ εξακολουθούν να δέχονται εγκρίσεις τύπου ΗΕ που εκδόθηκαν σύμφωνα με προηγούμενες σειρές τροποποιήσεων του παρόντος κανονισμού του ΟΗΕ, για τα οχήματα/συστήματα οχημάτων τα οποία δεν επηρεάζονται από τις αλλαγές που εισήχθησαν με τη σειρά τροποποιήσεων 09.
                  
               
                  
                     14.29.
                  
                  
                     Τα συμβαλλόμενα μέρη που εφαρμόζουν τον παρόντα κανονισμό δεν αρνούνται να χορηγούν εγκρίσεις τύπου ΗΕ σύμφωνα με οποιαδήποτε προηγούμενη σειρά τροποποιήσεων του παρόντος κανονισμού ή επεκτάσεών του.
                  
               
            (1)  Όπως ορίζεται στο ενοποιημένο ψήφισμα για την κατασκευή οχημάτων (R.E.3), έγγραφο ECE/TRANS/WP.29/78/Αναθ. 6, παράγραφος 2.
         
            (2)  Οι διακριτικοί αριθμοί των συμβαλλόμενων μερών της συμφωνίας του 1958 παρουσιάζονται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο TRANS/WP.29/78/Rev.6 - http://www.unece.org/trans/main/wp29/wp29wgs/wp29gen/wp29resolutions.html
      
      
         
            ΠΑΡΑΡΤΗΜΑ 1
            
               ΑΝΑΚΟΙΝΩΣΗ
            
            
               
         
      
      
         
            ΠΑΡΑΡΤΗΜΑ 2
            
               ΔΙΑΤΑΞΗ ΤΟΥ ΣΗΜΑΤΟΣ ΕΓΚΡΙΣΗΣ
            
            ΥΠΟΔΕΙΓΜΑ A
            (βλέπε παράγραφο 4.4 του παρόντος κανονισμού)
            
               
            a = 8 mm τουλάχιστον
            Το παραπάνω σήμα έγκρισης που επικολλάται σε ένα όχημα δείχνει ότι ο τύπος του συγκεκριμένου οχήματος έχει εγκριθεί, όσον αφορά τις αγκυρώσεις ζωνών ασφαλείας, στις Κάτω Χώρες (Ε 4), σύμφωνα με τον κανονισμό του ΟΗΕ αριθ. 14, με τον αριθμό 092439. Τα δύο πρώτα ψηφία του αριθμού της έγκρισης δείχνουν ότι ο κανονισμός του ΟΗΕ αριθ. 14 περιελάμβανε ήδη τη σειρά τροποποιήσεων 09 όταν χορηγήθηκε η έγκριση.
            ΥΠΟΔΕΙΓΜΑ B
            (βλέπε παράγραφο 4.5 του παρόντος κανονισμού)
            
               
            a = 8 mm τουλάχιστον
            Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E 4) σύμφωνα με τους κανονισμούς του ΟΗΕ αριθ. 14 και 24 (1). (Στην περίπτωση του τελευταίου κανονισμού ο διορθωμένος συντελεστής απορρόφησης είναι 1,30 m-1). Οι αριθμοί έγκρισης δείχνουν ότι κατά τις ημερομηνίες κατά τις οποίες χορηγήθηκαν οι εγκρίσεις, ο κανονισμός του ΟΗΕ αριθ. 14 περιλάβανε ήδη τη σειρά τροπολογιών 09 και ο κανονισμός του ΟΗΕ αριθ. 24 τη σειρά τροπολογιών 03.
            
               (1)  Ο δεύτερος αριθμός παρέχεται απλώς ως παράδειγμα.
         
      
      
         
            ΠΑΡΑΡΤΗΜΑ 3
            
               ΘΕΣΗ ΤΩΝ ΕΝΕΡΓΩΝ ΑΓΚΥΡΩΣΕΩΝ ΖΩΝΩΝ ΑΣΦΑΛΕΙΑΣ
            
            (Το σχήμα δείχνει ένα παράδειγμα όπου η άνω αγκύρωση είναι στερεωμένη στις πλευρές του σώματος του οχήματος.)
            
                        1.
                     
                     
                        Τουλάχιστον 240 mm για τις κεντρικές οπίσθιες θέσεις καθήμενων σε οχήματα των κατηγοριών M1 και N1.
                     
                  
               
         
      
      
         
            ΠΑΡΑΡΤΗΜΑ 4
            Διαδικασία για τον προσδιορισμό του σημείου «Η» και της πραγματικής γωνίας του κορμού για τις θέσεις καθημένων στα μηχανοκίνητα οχήματα (1)
            
            Προσάρτημα 1 — Περιγραφή της τρισδιάστατης μηχανής σημείου «H» (1)
            Προσάρτημα 2 — Τρισδιάστατο σύστημα αναφοράς (1)
            Προσάρτημα 3 — Δεδομένα αναφοράς για τις θέσεις καθημένων (1)
            
               (1)  Η διαδικασία περιγράφεται στο παράρτημα 1 του ενοποιημένου ψηφίσματος για την κατασκευή οχημάτων (R.E.3) (έγγραφο ECE/TRANS/WP.29/78/Rev.6).
         
      
      
         
            ΠΑΡΑΡΤΗΜΑ 5
            
               ΜΗΧΑΝΙΣΜΟΣ ΕΛΞΗΣ
            
            
               
            Όλες οι διαστάσεις είναι σε χιλιοστόμετρα (mm)
            
               
            
               
            
               
            Όλες οι διαστάσεις είναι σε χιλιοστόμετρα
            Για τη στερέωση του ιμάντα ο μηχανισμός έλξης της ζώνης στο επίπεδο του ώμου πρέπει να τροποποιηθεί προσθέτοντας δύο φλάντζες και/ή μερικά μπουλόνια για να μη γλιστρά ο ιμάντας κατά τη δοκιμή έλξης.
            
               
            Όλες οι διαστάσεις είναι σε χιλιοστόμετρα
         
      
      
         
            ΠΑΡΑΡΤΗΜΑ 6
            
               ΕΛΑΧΙΣΤΟΣ ΑΡΙΘΜΟΣ ΣΗΜΕΙΩΝ ΑΓΚΥΡΩΣΗΣ ΚΑΙ ΘΕΣΗ ΤΩΝ ΚΑΤΩ ΑΓΚΥΡΩΣΕΩΝ
            
            
                        Κατηγορία οχήματος
                     
                     
                        Θέσεις καθημένων που βλέπουν προς τα εμπρός
                     
                     
                        Μέτωπο προς τα πίσω
                     
                     
                        Πλευρικά καθίσματα
                     
                  
                        Εξωτερικές
                     
                     
                        Κεντρικές
                     
                     
                         
                     
                     
                         
                     
                  
                         
                     
                     
                        Εμπρόσθιες
                     
                     
                        Άλλη
                     
                     
                        Εμπρόσθιες
                     
                     
                        Άλλη
                     
                     
                         
                     
                     
                         
                     
                  
                        M1
                        
                     
                     
                        3
                     
                     
                        3
                     
                     
                        3
                     
                     
                        3
                     
                     
                        2
                     
                     
                        —
                     
                  
                        M2 ≤ 3,5 τόνος
                     
                     
                        3
                     
                     
                        3
                     
                     
                        3
                     
                     
                        3
                     
                     
                        2
                     
                     
                        —
                     
                  
                        M2 > 3,5 τόνος
                     
                     3 
                           
                     
                     3 ή 2 
                           
                     
                     3 ή 2 
                           
                     
                     3 ή 2 
                           
                     
                     
                        2
                     
                     
                        —
                     
                  
                        M3
                        
                     
                     3 
                           
                     
                     3 ή 2 
                           
                     
                     3 ή 2 
                           
                     
                     3 ή 2 
                           
                     
                     
                        2
                     
                     
                        2
                     
                  
                        N1
                        
                     
                     
                        3
                     
                     
                        3 ή 2 Ø
                     
                     
                        3 ή 2 *
                     
                     
                        2
                     
                     
                        2
                     
                     
                        —
                     
                  
                        N2 & N3
                        
                     
                     
                        3
                     
                     
                        2
                     
                     
                        3 ή 2 *
                     
                     
                        2
                     
                     
                        2
                     
                     
                        —
                     
                  
               Σημασία συμβόλων:
            
            
                        2
                     
                     
                        :
                     
                     
                        Δύο κάτω αγκυρώσεις, οι οποίες επιτρέπουν την εγκατάσταση ζώνης ασφαλείας τύπου Β, ζωνών ασφαλείας τύπων Br, Br3, Br4m ή Br4Nm, εφόσον απαιτείται από το ενοποιημένο ψήφισμα για την κατασκευή οχημάτων (R.E.3), παράρτημα 13, προσάρτημα 1.
                     
                  
                        3
                     
                     
                        :
                     
                     
                        Δύο κάτω αγκυρώσεις και μια άνω αγκύρωση οι οποίες επιτρέπουν την εγκατάσταση ζώνης ασφαλείας τριών σημείων τύπου A, ή ζωνών ασφαλείας τύπων Ar, Ar4m ή Ar4Nm, εφόσον απαιτείται από το ενοποιημένο ψήφισμα για την κατασκευή οχημάτων (R.E.3), παράρτημα 13, προσάρτημα 1.
                     
                  
                        Ø
                     
                     
                        :
                     
                     
                        Αναφέρεται στο σημείο 5.3.3 (Επιτρέπονται δύο αγκυρώσεις εάν το κάθισμα ευρίσκεται στην εσωτερική πλευρά ενός περάσματος)
                     
                  
                        *
                     
                     
                        :
                     
                     
                        Αναφέρεται στο σημείο 5.3.4 (Επιτρέπονται δύο αγκυρώσεις εφόσον το αλεξήνεμο ευρίσκεται εκτός της περιοχής αναφοράς)
                     
                  
                        
                           
                     
                     
                        :
                     
                     
                        Αναφέρεται στο σημείο 5.3.5 (Επιτρέπονται δύο αγκυρώσεις εφόσον δεν υπάρχει τίποτε στη ζώνη αναφοράς)
                     
                  
                        
                           
                     
                     
                        :
                     
                     
                        Αναφέρεται στο σημείο 5.3.7 (Ειδική διάταξη για τον άνω όροφο ενός οχήματος)
                     
                  
      
      
         
            ΠΡΟΣΑΡΤΗΜΑ
            
               ΘΕΣΗ ΤΩΝ ΚΑΤΩ ΑΓΚΥΡΩΣΕΩΝ — ΑΠΑΙΤΗΣΕΙΣ ΜΟΝΟΝ ΟΣΟΝ ΑΦΟΡΑ ΤΗ ΓΩΝΙΑ
            
            
                        Κάθισμα
                     
                     
                        M1
                        
                     
                     
                        Εκτός της κατηγορίας M1
                        
                     
                  
                        Εμπρόσθια όψη*
                     
                     
                        πλευρά πόρπης (α2)
                     
                     
                        45° - 80°
                     
                     
                        30° - 80°
                     
                  
                        εκτός πλευράς πόρπης (α1)
                     
                     
                        30° - 80°
                     
                     
                        30 ° - 80°
                     
                  
                        σταθερή γωνία
                     
                     
                        50 ° - 70 °
                     
                     
                        50 ° - 70 °
                     
                  
                        πάγκος - πλευρά πόρπης (α2)
                     
                     
                        45 ° - 80 °
                     
                     
                        20 ° - 80°
                     
                  
                        πάγκος - άλλο εκτός πλευράς πόρπης πλευρά (α1)
                     
                     
                        30 ° - 80°
                     
                     
                        20 ° - 80°
                     
                  
                        ρυθμιζόμενο κάθισμα με γωνία ερεισίνωτου < 20°
                     
                     
                        45° - 80° (α2)*
                        20° - 80°(α1)*
                     
                     
                        20 ° - 80°
                     
                  
                        Πίσω ≠
                     
                     
                         
                     
                     
                        30 ° - 80°
                     
                     
                        20° - 80° Ψ
                     
                  
                        Αναδίπλωση
                     
                     
                        Δεν απαιτείται αγκύρωση ζώνης.
                        Αν έχει τοποθετηθεί αγκύρωση ζώνης: βλέπε απαιτήσεις γωνίας εμπρός και πίσω.
                     
                  
               Σημασία συμβόλων::
            
                        ≠
                     
                     
                        :
                     
                     
                        εξωτερικές και κεντρικές.
                     
                  
                        *
                     
                     
                        :
                     
                     
                        αν η γωνία δεν είναι σταθερή βλέπε 5.4.2.1.
                     
                  
                        Ψ
                     
                     
                        :
                     
                     
                        45° - 90°για τα καθίσματα των οχημάτων των κατηγοριών M2 και M3.
                     
                  
      
      
         
            ΠΑΡΑΡΤΗΜΑ 7
            
               ΔΟΚΙΜΗ ΣΕ ΔΥΝΑΜΙΚΗ ΚΑΤΑΠΟΝΗΣΗ ΩΣ ΕΝΑΛΛΑΚΤΙΚΗ ΛΥΣΗ ΣΤΗ ΔΟΚΙΜΗ ΣΤΑΤΙΚΗΣ ΑΝΤΟΧΗΣ ΤΩΝ ΑΓΚΥΡΩΣΕΩΝ ΤΩΝ ΖΩΝΩΝ ΑΣΦΑΛΕΙΑΣ
            
            1.   ΠΕΔΙΟ ΕΦΑΡΜΟΓΗΣ
            Αυτό το παράρτημα περιγράφει μια δοκιμή δυναμικής με ολισθητήρα η οποία μπορεί να διεξαχθεί ως εναλλακτική της στατικής δοκιμής αντοχής των αγκυρώσεων ζωνών ασφαλείας που περιγράφεται στα σημεία 6.3 και 6.4 του παρόντος κανονισμού.
            Αυτή η εναλλακτική επιλογή μπορεί να εφαρμοστεί κατ’ αίτηση του κατασκευαστή του οχήματος στην περίπτωση ομάδας καθισμάτων κατά την οποία όλες οι θέσεις καθήμενων είναι εφοδιασμένες με ζώνες ασφαλείας τριών σημείων οι οποίες συνδυάζουν λειτουργίες περιορισμού της πίεσης στον θώρακα και εφόσον περιλαμβάνεται στην ομάδα αυτή ακόμη μια θέση για την οποία η άνω αγκύρωση της ζώνης ασφαλείας είναι στερεωμένη στη δομή του καθίσματος.
            2.   ΠΡΟΔΙΑΓΡΑΦΕΣ
            
                     
                        2.1.
                     
                     
                        Κατά τη δοκιμή δυναμικής που περιγράφεται στο σημείο 3 του παρόντος παραρτήματος, δεν παρατηρείται ρήξη καμίας αγκύρωσης ούτε βλάβη στον περιβάλλοντα χώρο. Μια προγραμματισμένη ρήξη που είναι απαραίτητη για τη λειτουργία του μηχανισμού περιορισμού του φορτίου εντούτοις επιτρέπεται.
                        Πρέπει να τηρούνται τα ελάχιστα διαστήματα για τις ενεργούς κάτω αγκυρώσεις που προσδιορίζονται στο σημείο 5.4.2.5 του παρόντος κανονισμού και οι απαιτήσεις για τις ενεργούς άνω αγκυρώσεις που προσδιορίζονται στο σημείο 5.4.3.6 του παρόντος κανονισμού και εφόσον είναι απαραίτητο, συμπληρώνονται από τα προβλεπόμενα στην παρακάτω παράγραφο 2.1.1.
                     
                  
                     
                        2.1.1.
                     
                     
                        Για οχήματα της κατηγορίας M1 συνολικής επιτρεπτής μάζας έως 2,5 τόνων η άνω αγκύρωση ζώνης ασφαλείας, εφόσον είναι στερεωμένη στη δομή του καθίσματος, δεν πρέπει να μετατοπίζεται προς τα εμπρός ενός εγκάρσιου επιπέδου που διέρχεται από το σημείο R και το σημείο C του εν λόγω καθίσματος (βλέπε σχήμα 1 του παραρτήματος 3 του παρόντος κανονισμού).
                        Για οχήματα άλλα από τα αναφερόμενα παραπάνω, η άνω αγκύρωση δεν πρέπει να μετατοπίζεται προς τα εμπρός ενός εγκάρσιου επιπέδου με κλίση 10° προς τα εμπρός το οποίο διέρχεται από το σημείο R του καθίσματος.
                     
                  
                     
                        2.2.
                     
                     
                        Στα οχήματα στα οποία χρησιμοποιούνται τέτοιοι μηχανισμοί, οι μηχανισμοί μετατόπισης και εμπλοκής που παρέχουν στους χρήστες όλων των καθισμάτων τη δυνατότητα να εγκαταλείπουν το όχημα πρέπει να εξακολουθούν να λειτουργούν χειρωνακτικά μετά τη δοκιμή.
                     
                  
                     
                        2.3.
                     
                     
                        Το εγχειρίδιο χρήστη του οχήματος πρέπει να περιλαμβάνει ενδείξεις ότι κάθε ζώνη ασφαλείας πρέπει να αντικαθίσταται μόνον με εγκεκριμένη ζώνη ασφαλείας για τη συγκεκριμένη θέση καθίσματος στο όχημα και ιδιαίτερα πρέπει να προσδιορίζονται εκείνες οι θέσεις καθήμενων οι οποίες μπορούν να εφοδιάζονται μόνον με κατάλληλη ζώνη ασφαλείας και σύστημα περιορισμού του φορτίου.
                     
                  3.   ΟΡΟΙ ΔΥΝΑΜΙΚΗΣ ΔΟΚΙΜΗΣ
            
                     
                        3.1.
                     
                     
                        Γενικοί όροι
                        Οι γενικοί όροι που περιγράφονται στο σημείο 6.1 του παρόντος κανονισμού ισχύουν στη δοκιμή που περιγράφεται στο παρόν παράρτημα.
                     
                  
                     
                        3.2.
                     
                     
                        Τοποθέτηση και έλεγχος
                     
                  
                     
                        3.2.1.
                     
                     
                        Ολισθητήρας
                        Ο ολισθητήρας πρέπει να είναι κατασκευασμένος έτσι ώστε να μην παρουσιάζει μόνιμη παραμόρφωση μετά τη δοκιμή. Πρέπει να κατευθύνεται έτσι ώστε, στη διάρκεια της φάσης κρούσεως, η απόκλιση να μην υπερβαίνει τις 5° στο κατακόρυφο επίπεδο και τις 2° στο οριζόντιο επίπεδο.
                     
                  
                     
                        3.2.2.
                     
                     
                        Διασφάλιση της δομής του οχήματος
                        Το μέρος της δομής του οχήματος που θεωρείται ουσιώδες για την ακαμψία του οχήματος όσον αφορά τις αγκυρώσεις των καθισμάτων και τις αγκυρώσεις των ζωνών ασφαλείας πρέπει να στερεώνεται στον ολισθητήρα σύμφωνα με τα προβλεπόμενα στο σημείο 6.2 του παρόντος κανονισμού.
                     
                  
                     
                        3.2.3.
                     
                     
                        Συστήματα συγκράτησης
                     
                  
                     
                        3.2.3.1.
                     
                     
                        Τα συστήματα συγκράτησης (το σύνολο των καθισμάτων, τα συστήματα ζωνών ασφαλείας και οι μηχανισμοί περιορισμού του φορτίου) πρέπει να προσαρτώνται στη δομή του οχήματος σύμφωνα με τις προδιαγραφές της σειράς παραγωγής οχημάτων.
                        Το εντός του οχήματος περιβάλλον έναντι του δοκιμαζόμενου καθίσματος (πλευρικό τοίχωμα, κάθισμα κ.λπ., ανάλογα με το δοκιμαζόμενο κάθισμα) μπορεί να προσαρτάται στον ολισθητήρα της δοκιμής. Εάν υπάρχει εμπρόσθιος αερόσακος, πρέπει να απενεργοποιείται.
                     
                  
                     
                        3.2.3.2.
                     
                     
                        Κατ’ αίτηση του κατασκευαστή του οχήματος και κατόπιν συμφωνίας με την τεχνική υπηρεσία την επιφορτισμένη με τις δοκιμές, ορισμένα συστατικά μέρη των συστημάτων συγκράτησης άλλα εκτός από τα πλήρη καθίσματα, τα συστήματα ζωνών ασφαλείας και τους μηχανισμούς περιορισμού του φορτίου, μπορεί να μην προσαρτώνται στον ολισθητήρα της δοκιμής ή να αντικαθίστανται από συστατικά μέρη με ισοδύναμη ή μικρότερη αντοχή και με διαστάσεις ανάλογες προς τις διαστάσεις του εσωτερικού εξοπλισμού του οχήματος με την προϋπόθεση ότι ο δοκιμαζόμενος σχηματισμός είναι τουλάχιστον τόσο δυσμενής όσο και ο σχηματισμός της σειράς από άποψη δυνάμεων που εφαρμόζονται στο κάθισμα και τις αγκυρώσεις των ζωνών ασφαλείας.
                     
                  
                     
                        3.2.3.3.
                     
                     
                        Τα καθίσματα πρέπει να είναι προσαρμοσμένα, όπως απαιτείται στο σημείο 6.1.2 του παρόντος κανονισμού, στη θέση προς χρήση που έχει επιλεγεί από την τεχνική υπηρεσία την αρμόδια για τις δοκιμές ως θέση που συνεπάγεται τις πλέον δυσμενείς συνθήκες από άποψη αντοχής των αγκυρώσεων και συμβατή με την εγκατάσταση των ανδρεικέλων στο όχημα.
                     
                  
                     
                        3.2.4.
                     
                     
                        Ανδρείκελα
                        Ένα ανδρείκελο του οποίου οι διαστάσεις και η μάζα ορίζονται στο παράρτημα 8 πρέπει να τοποθετείται σε κάθε θέση και να συγκρατείται με τη ζώνη ασφαλείας που προβλέπεται για το όχημα.
                        Δεν απαιτείται εξοπλισμός για τα ανδρείκελα.
                     
                  
                     
                        3.3.
                     
                     
                        Δοκιμή
                     
                  
                     
                        3.3.1.
                     
                     
                        Το έλκηθρο πρέπει να προωθείται έτσι ώστε, στη διάρκεια της δοκιμής, η ταχύτητά του να ποικίλλει κατά 50 km/h. Η επιβράδυνση του ελκήθρου πρέπει να γίνεται στο εσωτερικό του διαδρόμου που προσδιορίζεται στο παράρτημα 8 του κανονισμού αριθ. 16.
                     
                  
                     
                        3.3.2.
                     
                     
                        Εφόσον είναι απαραίτητο η ενεργοποίηση των πρόσθετων μηχανισμών συγκράτησης (μηχανισμοί αρχικού φορτίου κ.λπ., εκτός από αερόσακους) γίνεται σύμφωνα με τις ενδείξεις του κατασκευαστή του οχήματος.
                     
                  
                     
                        3.3.3.
                     
                     
                        Πρέπει να εξασφαλίζεται ότι η μετατόπιση των αγκυρώσεων των ζωνών ασφαλείας δεν υπερβαίνει τα όρια που προβλέπονται στα σημεία 2.1 και 2.1.1 του παρόντος παραρτήματος.
                     
                  
      
      
         
            ΠΑΡΑΡΤΗΜΑ 8
            
               
                  ΠΡΟΔΙΑΓΡΑΦΕΣ ΑΝΔΡΕΙΚΕΛΟΥ
                (*1)
            
            
                        Μάζα
                     
                     
                        97,5 ± 5 kg
                     
                  
                        Ύψος σε όρθια στάση
                     
                     
                        965 mm
                     
                  
                        Πλευρική όψη
                     
                     
                        415 mm
                     
                  
                        Περιφέρεια λεκάνης (σε καθιστή στάση)
                     
                     
                        1 200  mm
                     
                  
                        Περιφέρεια μέσης (σε καθιστή στάση)
                     
                     
                        1 080  mm
                     
                  
                        Βάθος θώρακα
                     
                     
                        265 mm
                     
                  
                        Περιφέρεια θώρακα
                     
                     
                        1 130  mm
                     
                  
                        Εμπρόσθια όψη
                     
                     
                        680 mm
                     
                  
                        Ανοχή σε όλες τις διαστάσεις
                     
                     
                        ± 5 τοις εκατό
                     
                  Σημείωση: Ένα σχήμα που εξηγεί τις διαστάσεις παρέχεται στην εικόνα παρακάτω.
            
               
            
               (*1)  Τα συστήματα που περιγράφονται στον Australian Design Rule (ADR) 4/03 και στο Federal Motor Vehicle Safety Standard (FMVSS) No 208 θεωρούνται ισοδύναμα.